
UITGEWERS: ]. L. VAN SCHAIK, BEPK, PRETORIA 
1925 





AAN MY VRINDE 
JOHANNES J. SMITH en W. M. R. MALHERBE. 


Neem wat ek hier bring, as 'n blyk 
Van vrindskap aan; want ek erken 

Met dankbaarheid dat wat ek wen 
Uit vrindedaad, my siel verryk. 





VOORWOORD. 


Die bundeltjie maak geen aanspraak op geskiedkundige 
juistheid nie, en net so min op dramatiese samehang. Dit is 
'n aaneenskakeling van los gedagtes wat in die oorpetnsing 
van ons volkstoestande by my ontstaan het, en as dar 
bied ek dit die leser aan. 

Ek is opregte dank verskuldig aan dr. Malherbe, die 
redakteur van ,,Die Brandwag,” vir sy hulp en bystand in 
die voltooiing van die bundeltjie vir die pers. 

| Ad di 


Pretoria, Desember 1919. 


BY DIE TWEDE DRUK. 


Die twede druk verski aanmerklik van die eerste. Nie alleen 
is die taal en spelling op ingrypende wyse hersien en in 
ooreenstemming met die gebruik van vandag gebring nie, 
maar ook is daar op verskeie plekke toevoeginge en verdui- 
delikinge ingelas. Hier en daar het ek ook versreëls en strofes 
wat my minder goed voorgekom het, weggelaat. My hartlike 
dank aan my vrind professor J. J. Smith, wat my bate 
nuttige wenke gegee het, en wat hom Ook belas het met die 
nasien van die drukproewe. 

Ed, 
Pretoria, Julie 1925. 

DIE AANROEPING. 


LAND, my Moederland, my Afrika, 

O) Diep smart-verwonde Moeder, steun my 
(stem, 

En met jou liefde en guns besiel my lied, | 
As ek die diepste diepte wens te peil! 
Bevoorreg deur die feit ek is jou kind, 
Vonk van jou vlam wat in jou vlam verskiet, 
Stof van jou stof wat weer jou stof sal wees, 
Leen my die mag om met gewyde hand 
'n Bousteen by te sit by wat alreeds  | 
Gestapel is vir onse volkspaleis. 
Skenk my die sterkte wat uit liefde spruit — 
Aan my wat in my siel diep vir jou voel — 
Een van jou volk, verlore en alleen, 
Wat in die wêreld waar hy omdool, weet 
Hoe groot sy land, hoe klein sy kragte is. 
O maak my magtig om die tranevloed 
Deur snode onreg of versmoorde smart 
En bitter jammerly gewek, te stil 
Met taal wat aantoon waar die skuld betaal 
In toekomsjare groter wins sal Win. 


Wys my die weg om tussen haat en nyd, 
Dwarsoor my die pronk van patriotsgevoel, 
Vooroordeel en onwaardig, onwaar spog, 
En louter liefde vir my eie land, 

Oorheen te stap en onverdwaal daardeur 
Die hoë heiligdomme te bereik 

Waar eie liefde tot in niks verkwyn. 


Verlig my, Moeder, deur jou liefdeglans 

Wat veld en bult en koppie en krans bestraal, 
Wat geil die saad laat opskiet tot die groen 
Wat in die eerste somer oor die land 

'n Golwende see van teer smarag verwek, 
Wat met rooi prag die kafferboom belaai, 

En met 'n suiwer goud die aalwynblom. 
Verstrek my moed om agtertoe te sien 

En afgedane werk te vergelyk 

Met wat nog wag vir hande as liefdewerk — 
Die moed om sonder skroom en sonder skimp 
Waar skuld was, skuld te vind: te eer wat eer, 
Deur eerlik doen of late, waardig is — 

Dat ek die treurgekiedinis wat ek sing, 
Opreg, met al sy smart en al sy leed, 

Met al sy wonderglans van wondermoed, 
 Uiteen kan sit. En laat jou liefde wek 

Gevoel van vaste hoop en vurige trou, 
Geloof in groeikrag wat die kiem besit 

Nog sluim'rend in ons harte en ons volk, 
En kennis van wat nog ontbreek om klaar 
En vol-kompleet te maak die werk wat wag. 
Gee bystand, Moeder, as die taak te hard 

En te ondankbaar skyn, en met jou lig 
Bestraal wat in my lied verligting eis. 


Hy, digter, wat in duister vir sy volk 
Besing 't die helde-heer van Ilion, 

Die toornende Achilles en die dood 

Van Hektor, en die doolweg van Ulisses — 
Hy het vertrou sy volk sal groter wins 

Uit ongebore jare ryklik haal, 

Om met vereende kragte voort te gaan 

Op paaie deur die helde vroeër betree. 

En ek, wat trugdink aan dié worsteltyd, 
Gun, as ek dink, myself die hoop ons wen 
Deur broederlik-vergaarde nasievlyt 

Die reg om volk te wees, as volk te staan, 
In dae wat nog verder voor ons lê. 
Gedwarsboom deur die daagliks-drukkende las, 
Wat moeg maak en wat afmat, kan dit wees 
Dat verder peil vir ons onmoontlik is, 

En laer lot as skamel deel genoeg? 

So mag dit wees,miskien, dat Afrika, 

Soos eenmaal ou Italië, slaaf moet staan — 

'n Smartekroeg, 'n stuurmanlose skip, 
Ontmeester van sy eie, 'n bordeel. 
So mag dit wees as ons hiernamaals kom 
Diep in die dodeland waar geeste woon 
Wat eenmaal vleis en been op aarde was, 
Dat één ons aantref — één wat bloed van ons 
Op aarde was en vir sy lewensland 
Nog liefde oorhou: ,, Wat gebeur daarbo? 
Hoe staat dit met my land?” En ons moet sê: 
SO staat dit met ons land: Verdeel, verspil 
Die kragte wat, verenig, seë bring; 
Vermink die mannemoed, verbreek die mag 
Wat eens die wilde woestheid kon bedwing.” 
En hy wat hoor, sal, soos Sordello, roep: 
,O wee my land, wat tot 'n slaaf versink!” 
So mag dit wees as kind se kinders vra 
Vertelsels uit die jare lank verby 
En luisterend roep: ,Hoekom het ons vandag 
Nie wat ons vroeër had nie?” 

Tyd vergeet 
Nie en vergewe nie. Wat Nou vereis, 
Moet Nou geskied; en wie op Later wag, 
Wag op 'n skim wat skaduloos versmelt. 


O, Moeder, ryk aan smarte, ryk aan moed, 
Ena ryk beloon deur wat Natuur verspil, 

Skenk elke seun vir Wie jou weelde gee 

Om rykelik die lewe te geniet, 

Die krag om wat geniet word, te betaal 

Met loon wat deur betaling liefde wek. 
Skenk hom die krag wanneer verdeeldheid skei 
Wat vroeër een was, om sy steun te gee 

Om wat verdeel is, weer tot een te maak. 
'Tas met jou hand sy onsiende oë aan, 

Dat hy, soos Saul van 'T arsus, weer kan sien 
Die doel wat dieper as die skynsel lê. 

Jy, Moeder, jy besit die mag! Jy hou 

Hier in jou skoot 'n weelde wat oortref 

Die glorie eens aan Salomo se hof 

Getoon aan verre Skeba se vorstin — 

Wat groter is as al die skatte-prag 

Weleer gehaal deur fabel-genius 

Vanuit die diep smarag-gekleurde see 

En voor die meester neergelê wat hy, 
Gebonde deur sy eed, as slaaf moes dien. 


Wie het die reg, as hier die lente leer 

Hoe kort die winter-slaaptyd eintlik is — 
Wie het die reg, as hier die daeraad breek 
In pêrelgrys bevlek met rooi robyn, 

Om trug te dink aan winter en aan nag, 
Aan gisteraand se sterre en skemergroen? 

O glorie-songloed, wat jou goud verspil 
Die ooste oor, en van die bergrand maak 
'n Kroon wat skitter met besielde prag, 
Wie durf die donker aanroep en verbeel 
Dat duister en dood oorwinning sal behaal? 


Die dag breek aan. In doringbosstruik en riet, 
En slanke wilger wat oor water treur, 
Ontwaak die koor van vinke in mêrevreug. 
Die blom voel op die veld sy lewenssap 

En werp sy geur uit om die dag te groet. 
Hier is 'n tuin van weelde, wierook-vol — 
Wilde skildpadbossies in bloei, en geel slangwortel. 
En rooi rabas, en goudgeel stekeltee, 

En rankende bitterappels in die sand, 

En droedaskruid wat op die droogte teer, 

Met sieketroos en wilde kamomille, 
Graweelkruid, roosmaryn, en ramenas, 
Bospeper, velskoenblaar, en in die vlei 

Die maerman sonder blomme, en boesmangras. 
Nou punt op punt en streek op streek verloor 
Die veld sy grys; en waar die skadu was, 

Daar skyn die son, en deur sy glans gelok 
Kom koggelman en geitjie uit hul skeur 

Om op die goud-bestraalde klip te speel; 

En elke bos word lewendig met die lied 

Van duisend sangertjies wat tjilp en fluit 

'n Welkom vir die dag wat hier begin. 

'n Somer-daeraad! Waar die berge skerp 
Die lang gelykte van die ooste breek 

Met bult en kop en wind-gekerfde tand, 
Daar straal 'n gloed van grys en perlemoen, 
Met hiasintpunte en vlekke van vermiljoen, 
Wat lewe en bewe en skitter en skyn van kleur, 
En breek tot laaiende vlamme van rooi goud, 
Waarteen die donker purper van die rand 

In somber glorie-prag as skadu staan. 

En in die voorgrond, pêrelgrys en groen, 

Lê leegte en laagland, dou-benat en dof, 
Gesluier deur bewende mOremis wat rys, 

Uit slaap gewek en vogtige drome-rus, 
Half sku die hemel in, om daar te kry 

Hulp van die wolke wat die klowe dek, 

En nuwe vog wat, vrugbaar vir die reën, 
Die laagland en die leegte later voed 

Met nuwe lewe vir 'n nuwe tyd. 


O swanger grond en moeder-liewe turf, 
Wat in jou skoot die tere kiem bewaar 
Met warme liefde, tot die wonderwerk 
Verrig is en die groen spriet son-toe worstel — 

O Moeder, oud en wys deur wat die tyd 
Vrygéwend gee in rykste owerskot 

Deur ondervinding eeue deur geleer 

En eeue deur herhaal, gee lig, en lag 

'n Welkomsgroet wat hoop en sterkte bring, 
En tot geduld en nuwe werkkrag spoor! 


d 
(YE mOreson bestraal die plaas; 


In goue glans lê veld en tuin; 
Die leë kraaltjie op die kruin 
Glim silwer in die mrewaas. 


En op die stoep, en om die stoep, 
Daar draai 'n mensehoop omheen; 
En een staan op 'n stoel alleen, 

En algar hoor hom as hy roep: 


Kom, kêrels, kom! 'n Kandelaar 
Van eerste-klas ou silwerwerk — 
'n Ouderwetse sieraad, sterk 

En sierlik, van die beste waar! 


Hoeveel nou vir die sieraad? Kom, 
Gee my 'n bod! Die hoogste win. 

Ag dalers? Man, jy dink te min: 

Dis silwer dit — nie waboomgom!” 

Met mooipraat en met skerts vergaan 
Die treurig-lang vandiesiedag; 
En eind'lik daal die skemernag, 
En vredevol bestraal die maan 


Die half verkoopte plaas en dal, 
Die treurige uitverkoopte huis — 
En deur die ope vensters druis 

Die wind, wat sag oor alles val. 


Die wa staan klaar-gepak, gelaai; 
En twee span osse wag hul taak — 
En in die leë kamers waak 

'n Huisgesin tot hanekraai, 


Om met die eerste mêregrou 
Die vaderplaas vaarwel te wens, 
En voort te struikel oor die grens 
'Tot waar die verte vryheid hou. 


TT. 
ONS vra geen klaaglied, 


Geen roubetoon nie; 
Geen meely-woord van afskeid gee vir ons 
Om ons te hoon nie! | 
Ons het ons lot met albei hande beet, 
En gaan die wêreld in, 
Ondank en onreg — laat ons dit vergeet: 
Ons gaan 'n nuwe land win — 
Nie deur onreg nie, nie deur geweld — 
'n Nuwe land, waar ons die son kan vat 
As in die vroeë mêre op die veld 
Sy lig in spranke spat. 
,Goeiendag, en God sy met jou!” Dit is al 
Wat ons verwag. 
So gaan ons rustig in die donker dal, 
Tot in die nag — 
'n Nag waarin gesternte helder fonkel, 
Elkeen omraam met fynste groen ferweel: 
Waarin die melkstraat kronkel 
En met planete speel; 

'n Nag wat lei tot vlammende daeraad 
Om ons steeds voor te lig. 

Kom, vrind'lik handgegee — die laaste daad! 
En noord-toe ons gesig! 

MI. 


DIE swart pondokke staan in kring; 
En om die vuur sit man en vrou 
Om ernstig same raad te hou 

Oor watter lot die mOre bring. 


Weemoedig praat daar een en knik, 
En gee sy stem vir gaan of bly: 
Wat eenmaal slaaf was, is nou vry 

En kan na wens sy wandel skik. 


,Die Oubaas trek oormêre voort — 
Die hele huis met Oubaas mee — 
Die hele huis en al die vee, 

En alles wat aan Oubaas hoort. 


En ek wat slaaf van jongs-af was, 
Onthou oorlede Oubaas sê — 
Oorlede Oubaas, wat daar lê, 

Daar onder die begrafnis-gras: 

,Pas goed op kleinbaas Jan, en hou 
Jou eerlik, Malie, as jy kan; 
Jou tate was 'n goeie man: 

Hy was vir my en myne trou'. 


En ekke hier, wat kleinbaas Jan 
Geabba het en perdgery — 
Sal ek as vuilgoed agterbly, 

Om hier te lewe soos ek kan? 


Oorlede Oubaas het gegee 
Sy woord aan hier ou Malie: ,Hou 
Jou soos jou pa-goed, eerlik, trou, 
En pas op kleinbaas.” — Ek trek mee! 


En hiers Regina, wat kan staan 
Getuie van die waarheid! $ê 
Vir ons wat wil die Oubaas hê: 
Ons swartgoed — moet ons bly of gaan?” 


En ou Regina antwoord: ,,Nee, 

Wat Malie sê, is eerlik waar. 

Ek werk vir Ounooi twintig jaar — 
Ek bly nie agter: ek trek mee. 


Die pondok-vuur is uitgebrand: 
En oud en jong lê vas aan slaap 
As teen die maan die honde gaap 

En duisendpote roer die sand. 


O Liefdetrou, wat stand nog kleur 
Tot enge kleimheid wil beperk, 
Maar wat, deur weldaadsmag gesterk, 

In offerande plig bespeur, 


Nie minste teken van jou mag 
Is hierdie swartvolk wat jou eer, 
En, slawe vroeër, nou vry, begeer 
'n Deel van wat die Trekkers wag. 

IV. 


DIE donker in! 
O het jy vrees om in die bange nag 
Die toekoms tegemoet te gaan? te wag 
Die lang smartvolle ure deur, tot lig, 
Die mêreskyn, sy troos op jou gesig 
[aat val, Voortrekker? Sê my, is jy bang 
Om in die donker in te gaan? Verlang 
Jy om die lig wat sloer, terug te win? 
Die donker in! | 


Die donker in! 
En vorentoe, wat 1ê daar? Smart en sorg, 
Ena kil berou en kommer! Wie's jou borg 
Dat uit die blinde worstelstryd sal skiet 
lets werd die helfte van verspilde verdriet, 
Van trane, sugte, weemoed, hoop'loosheid, 
 Verpand vir niks in al die sware stryd 
En met die laaste oorwinning nog te win? 
Die donker in! 

Die donker in! 
Die langste nag moet eind'lik daeraad gee; 

Die swaarste onweer eind'lik rus en vree. 
Wie aanhou vol vertroue, hy moet win, 
Al gaan hy ook die diepste donker in. 
Die sterre lewe nog; die son sal skyn; 
Die maan se glans is nog nie dood verkwyn. 
Die lendene omgord, wie moed bemin! 

Die donker in! 

My, 
O VADERLAND, ooie vaderland! 


O akkerboom en ranke wit pop'lier 
Wat my ou plaas versier, 
Daar deur die voorgeslag geplant, 
Nou lommerryk oor my vaderhuis — 
Koel skadu-takke oor die sluis, 
Waar na die oes die meulstroom bruis — 
Vaarwel o akkerboom en wit pop'lier! 
Vaarwel, verlate vaderland! 


O blomtuin vol met tiemie en blou violet! 
O vrugboom-oord en stinkhoutpaal-priëel, 
Waarom die bye speel | 
Ea heuning haal en brom uit blote pret, 

Waar druiwerank geklouter pryk, 
En boontoe teen die gewel reik, 
En tussen klimop-rose kyk — 
Vaarwel, o vrugboom-oord en ou priëel! 
Vaarwel, o tiemie en blou violet! 

O ouersbuis met kafhok en met kraal! 
O platklip-stoep en gras-begroeide brug, 
Waar saans die paddas sug 
As in die skemerlig vuurvliegies dwaal, 
En die aandblomme oopgaan, en die nag 
Sy sluier werp oor hierdie plaas se prag, 
En oor die wêreld bo die sterre wag — 
Vaarwel, o platklip-stoep en biesiebrug! 
Vaarwel, o huis en kraal! 


Ons gaan die wêreld in 
Om 'n nuwe oord te win — 
Om 'n nuwe land te kry, 
Waar ons kan lewe vry. 
Vaarwel, vaarwel, al is geen weersien meer! 
Vaarwel, en nog 'n keer, 
Vaarwel! 

VI. 
DIE blou rook borrel uit die pyp, 
Die kostelike Kango smelt — 


Rookofferande vir die veld 
Wat wit lê onder mêreryp. 


En oom en neef drink om die vuur 
Die more-kommetjie koffie uit. 
VOér nog die eerste bergswaal fluit, 

Ena vor die son sy strale stuur. 


Die vierde skof lê agter ver — 
Ver agter 1ê die ouersplaas 
Versluier in 'n newelwaas 

En van die vryheid afgesper. 


Gedagte brug die ruimte oor 
En kruip eergister-toe terug, 
Toe in die mreskemer-lug 

Die daggroet van die vinkekoor 


Nog borrelend verkondig het 
Dat daar 'n huisplek was en plaas 
Nog half gehul in newelwaas 

En nog nie van sy troon ontset. 


Die ou, ou woonplaas met sy skuur, 
In huislike eenvoud, sedig, stil, 
Waaroor die leweriksdeuntjie tril, 

Waarop die glorie-veldson gluur; 


Met hier en daar 'n os wat wel, 
'n Perd wat in die rondte kyk, 
Met weilandveld in weelde ryk, 

En klompies skape in die vlei. 


En stil, bedaard was alles daar; 
En rustig, vreedsaam elke nag, 
En sonder voorval was die dag, 

Om al die vrede op te spaar. 


En hier, wat bied die toekoms aan? 
Wat mêre of oormOre? wat 
Die dag daarna? die dae sat 

Van droefnis tot die tyd vergaan? 

Wat 1ê daar voor, waar teen die blou 
Die bulte hulle eind'loos strek? 
Wat verder as die laerplek 

Waar oom en neef vergadering hou? 


Wie kan dit sê? Wie weet hoe wyd 
Die Noodlot met sy vlerke klap, 
As teken van sy koningskap, 

Vir elke ding en daad bereid? 


VII. 


VAN die lotosland waar die lelies groei 
En die koningsblom op die boomstam bloei; 
Waar jare deur die somer woon 
En elke dag met glorie kroon; 
Waar sag die koel suidoostewind 
Die geil-groen veld begroet as vrind; 
En sagter teen die wit strand slaan 
Die branders van die oseaan — 
Daarvandaan, daarvandaan 
Kom ek wat Malie heet! 


Vry was ek waar die lotos groei — 
Vry waar die koningsblomme bloei: 
Waar elke middag sag die reën 
Sy gloed ontelbre trane ween 
Oor atap-hut en silwerstrand, 
Oor fyn-bewerkte sawaland; 
Waar oor die statige vulkaan 
Die rookwolk in die mêre staan — 
Daarvandaan, daarvandaan 
Kom ek wat Malie heet! 

VII. 


DIT is begin Septembermaand. 
Nog oor die bulte ruis die wind 
Wat met sy stof die land verblind 
'Tot in die sagte skemeraand. 


En lang-gestrek lê kaal en hard 
Die afgebrande veld, soos lyk 
Waardeur die nuwe grassies pryk 
In geil-groen glorie teen die swart. 


En rondom word die voorjaar wees 
As winterse geroggel dreun; 

Die laaste windbui slaak sy kreun 
En gee in woede dan die gees. 


En warm en weeld'rig wek die son, 
Wat teen die veld sy kleure sprei, 
Weer lewe uit die dorre klei, 

Met bo 'n suiwer blou blafon. 


Die gompou stap in sedigheid, 
Die flap trek aan sy somerdrag 
En fladder rond in fiere prag, 
Vir wat die somer bring bereid. 

IX. 


DIE Toekoms werp sy skadu op die Hede 
Soos wolke van die hemel op die grond; 
Die vooruit-skitter van die skemer-vrede 
Maak sag die awendstond. 
Kan ons dit sien — die son wat diep hieronder 
Die anderkant verlig? 
Hierna sal ons sy heerlikheid bewonder 
Vol in ons aangesig. 
Profeet, wat fier die toekoms wil spioen 
En wil voorspel wat kan of sal gebeur, 
 'Tuur in die duister van die skemergroen, 
'. Die nag so bont-gekleur: 
Sê wat sal worde in die ver woestyn, 
Waar kommer 1ê, en sorg, en louter smart! 
Voorspel! — Soos wind-speel in die lug verdwyn 
Die vrede uit ons hart. 


Dood en berou en smarte lê hier voor, 
En magtelose moed wat net kan ly 
Om mart'laarskroon te kry. 
Bloed op die pad, en bloed-bevlek die spoor 

| Wat lê die vlakte oor, 
Die bosse en die berge op, en deur 
Die onbewoonde, woeste, nuwe land, 
Waar nog geen mensehand 
Vir huis of herberg, klip op klipsteen bou; 
Waar net die gousblom-geur 
Jaar uit, jaar in, sy eerste rang behou. 
Maak dit ons bang, voorspelde rou en bloed 
En worst/ling wat die wins hierna vergoed? 
Ons wag die dood. Nou ja, ons wag hom lang. 
Verwelkom hom met vreugde en gesang! 


AI 


X. 


EK WAG hom in my kamer waar ek woon 
Met smart, wat siekte seerder maak, as maat; 
Ek wag hom sonder haat, 

En sonder afguns, want ek weet my loon 
Sal hy betaal tot op die laaste toe; 


En hoe 

Sal loon my toekom — doodsloon wat ek win 
Deur harde lewenswerk, dag uit, dag in, 

En deur die bange nagte — as ek nie 


Vooruit akkoord gemaak het met sy mag 
Vir dit of dat? 
Is gans my stel van lig en lewe sat 

En smagtend na sy rus, 
Wat droomloos, ongestoor, my siel sal kus — 
Soos 'n groot, stil, swart seekoegat wat sag 
Die droë, dooie blare van die boom 
Wat oor die water droom, 
Op sy deur-wind-gerimpelde vlakte sus, 
Oneindig op en neer, 
Oneindig heen en weer, 

Totdat die droë, dooie blare sink, 
Vert vergaan, vermink, 
Veg in die water, wat hul krag sal los . 
Om krag opnuut te skenk aan struik en bos 
Wat deur die water nuwe lewe kry? 
Ook so met my. 
Die dood sal my beloning gun. Sy krag 
Sal myne insluk om daarvan te gee 
Hernude krag en onbereikb're vree, 
Waarteen die donker van die swartste nag, 
Die sterkste vyand, en die stoutste vrees, 
Nie meer kan seëvier nie; en my gees 
Sal amen sê as eind'lik ek moet hoor 
Die oproep: ,Dit is tyd! Kom, eer jou siel ver- 
[smoor!” 


Ek wag hom op die veld waar lente pryk 
In volle rykdom van verdubbelde groen; 
Waar koel die mêére-wind die vlaktes soen, 
Voordat die blou bereik 

Sy dagtriomf van teerste malagiet, 
Waardeur die strale skiet 

Tot op die suiwer prag van blomme en gras. 
Dit was vir my — dit was 

'n Koningsland belaai met koningsprag. 
Die blye sonskyn en die louter lig 

Wat vlam op my gesig; 

Die liewe, wilde, opgesnuifde krag 

Van geure-wierook oor die hele vlei; 

Die ruik van heuning orals uitgesprei; 

Die argloos-weeld' rig lewe-worst ling hier 

Waar alles hoogty vier; 

Die borlend-propvol kleurgevlekte glans 

Teen elke bult en krans, 

Was myne, myne! Wat my siel kon hou, 

Was vir my! En ek wou 

Dit alles herberg gee hier in my hart, 

In kamers toe nog net bewoon deur smart. 

Ek wou dit burgerreg verleen — 

Of alles of maar een 

Daarvan, sover ek kon: en dan tevrede 

Was ek met gister en met hede — 

Tevrede om te wag totdat hy sê: 

,Jy het genoeg geniet. Wat hierso lê, 

Ts maar die skadu van wat ginds verrys. 

Ek sal jou wondere wys 

Waarby jou hede niks is. Kom met my 

En proe die rykdom wat jou siel hiernamaals kry.” 
Ek wag hom waar nog vrind nog vyand vra 

MY siel om liefde of liefdelose haat; 

Waar, wat ek ook moet dra — 

Of haat of liefde —, net maar woorde is 

Waarmee my hart nie twis 

Of oorlog maak nie, as van goed en kwaad 
Ek onbewus en onverskillig neem 

Wat ek as mens geregtig is te erf 

Van lewenslus voordat my siel versterf — 
Voordat, Van vreug vervreem, 

Wat siel is in my sugtend, eensaam staan, 
En huiwerig vir 'n onheil onbekend 

Ver in 'n sterlose, onbegrensde nag, 

Waar kille koue slaan 

'Teen my van elke kant waar ek my wend 
Om steun te vinde vir verstikte krag. 
Groet God, en gee die lewe wat verleng 
Word tot daar nie meer lewe is nie, prys 
Vir iets wat groter skyn — die gees wat meng 
Met elke gees, onskuldig, of bedek 

Met vuilnis wat die fierste roem bevlek, 
'Tot liefde volle vergifnis eis. 

So wag ek hom totdat hy eenmaal wink 
En vrindelik, of met vyandskap, my hand 
In syne gryp, én, as my son versink, 

My wegruk na die veraf dodeland, 

En langs die pad my aflei waar voorheen 
Kind, koningskind, en koning, op sy tyd 
Gewandel het, en leen 

My sterkte as ek stap; en ek, gewy 

Aan hom, sal seën vinde as ek staan 
Omring deur algar wat voorheen gegaan, 

Voorheen geworstel het, en aan hom gee 
Alles wat hier op aard my siel ontroof van vree, 


Ek wag hom waar die vreedsame gesin 

Sy dagelikse gang geduldig gaan; 

Waar huiselike vlyt en deugde win 

'n Vrede ruim genoeg vir een 

Wat wyer roem versmaad 

En bo oorwinning kies 'n vredeseën. 

En waar die liefde wat nog woord nog daad 
Verag om louter liefde te betoon 

Aan wat hy liefhet, woon. 

Hier voor die ope huisdeur, waar die wind 
Die vrolike weergalm bring 

Van veraf veldkanaries, bly-gesind, 

Wat met die klaaglied van die kwê-voël ming 
En met die dowwe gons wat brombye maak, 


Hier besig met hul taak 


Van blom tot blom, waar die seringboom strooi 
'n Bont tapyt die grond oor, en die hooi 

Sy heuninggeur die wêreld vrylik skink — 
Hier waar die sonskyn blink 

Op wasige druiwe wat die ou priëel 

Se rankende wynstokstamme jaarliks teel — 
Hier wag ek hom, vergrys, miskien, en lam, 

My lewensvonk verdoof, om nooit tot vlam 

Weer op te vlieg nie: of nog sterk en fris, 
Met liggaam en gees wat niks nie mis, 

Met planne vir die toekoms, fondamente: 
Waarop paleise nog gebou moet word, 
Met liefde en genot nog uit op rente, 

En meer daarby, ryk as 'n man kan wees, 
Strydlustig, met die lendene omgord. 

Weet ek hy kom, of weet ek nie — dis een. 
Vir kennis of geen kennis, sal ek vrees? 

Vir iets wat welkom is, en wat as seën 
My voorkop kus as in die skemerlig 

Die Dood my eind'lik groet, gesig teen my gesig? 


AI 


42 


AI. 


EN sawends om die uitspan-vuur. 
N4 al die dagwerk afgedaan 
En die seiltente opgeslaan, 

Sit oom en neef in babbeluur. 


Bo skyn die blink suidsterreskaar; 
En rondomheen is swart en sag 
Ons liewe Afrikanernag, 

Wat met die dag in pronk kan paar. 


Die vuurtjies flikker rook-bekroon, 
Ea vonkies fladder oor die rook; 
En in die lewende skadu's spook 

Die honde wat die naglug hoon. 


En eensaam in sy wa apart 
Daar sit 'n man en droom en dink, 
Totdat gedagte in droom versink, 
En tot in pure vreugde-smart. 


Want in die flikker van die vuur 
Bespeur hy prentjies wat hom steun — 
Pilare waar hy teen kan leun —, 

A1 dreig die Noodlot nog so suur. 


Profete-hande in sy droom 
Wys waar die toekoms weemoed paar 
Aan groot genot onrekenbaar, 

Wat Tyd, nog Tyd se terge, toom. 


Gun, droewige Snyers van die Draad 
Wat stel die voorgeskrewe uur — 
Gun hom sy drome by die vuur 

Waar ander droom en dink versmaad! 

AI. 


HY wat alléén 'n deurtog soek 
Waar nog geen mens se voetstap was, 
Voortsukkelend met sy eie las, 
Beroof van hulp, deur hoop gevloek: 


Wat skimp nog swaar verdrukking my 
En werk nog harte-smarte spaar 
Om in sy skure jaar na jaar 

Die stadig-rypende oes te kry; 


Wat, waar die sterre oor hom skyn 
Snags in die stille duister-groen, 
Volhardingsvol sy arbeid doen 

As hoop op seë kleiner kwyn, 


En, met die sterre van die nag 
Getuie van sy lydenswee, 
Sy stel en wat hy liefhet, gee 

Vir alles wat hy heilig ag — 


Net soos in middeleeuse tyd 

Die kloostermonnik wank'lend staan, 
Nog onbeslis om voort te gaan 

Met smartvol, angstige sielestryd: 


Daar lok die wêreld met sy prag 

Wat hom wat seëvier, bekrans 

Met roem, met rykdom, en met glans 
En op die kloeke vegter wag, 


En daar hang Hy wat boontoe wys 
En bowe aardse rykdom troon, 
Die Heiland met die doringkroon, 

Wat driemaal heilig eerbied eis — 


Hy sal vergelding ryklik smaak 
In ruime mate in sy hart, 
Want lang-verduurde sielesmart 
Is wat die sielskrag sterker maak. 

RI. 
WORSTEL en wen as jy kan; 


Of stoei en verloor, as jy moet, soos 'n man — 
Soos 'n mens wat kan ly en verdra 
As met eene-ou terge die droefnis pla — 
Soos 'n mens wat kan wen en geniet 
Wat die guns van die Lot in genade bied, 
Oorvloeiend vandag, in brokkies oormêre, 
'Te min vir jaloersheid, te veel vir sre. 
Worstel en wen as jy kan, 
Of stoei en verloor soos 'n man! 


Al trek oor die blou lug tesaam 

Wolke wat 'sterlig en sonlig beskaam — 
Skadu's wat skadu's baar, 

Donker, bedwelmend, swaat — 

Skadu's wat statig kwyn 

En voor sterre en sonlig verdwyn — 
Skadu's wat kom en gaan, 

Soos maand na maand die maan — 

Al trek oor die blou lug tesaam 

Wolke wat lig beskaam, 

Weet as die skadu's kom 

En die ligvolle wêreld lyk skeef en krom — 
Weet dat die skadu's vergaan, 

Soos maand n4 maand die maan; 

En niks bly oor vir 'n man 

As te dra en geniet wat hy kan — 

En die nag is swart ferweel, 

En die sterre soos goud so geel. 

KIV. 


NIE vir die loon wat mense ag, 
En wat die veld en berg versmaad, 
'Tevrede met hul groen gewaad, 
Wat loon genoeg is vir die dag; 


Nie vir die woord wat sê: ,,Dis reg 
Wat jy gedoen het in jou krag”, 
Maar, soos die wilde blomme, wag 

Sonder besef van goed of sleg; 


Nie vir toejuiging wat bely 
Die waarheid van wat ewig waar 
Sal wees, tot eens die laaste snaar 
Breek voor die lied sy einde kry: 


Net vir die lus en die genot 
Deur krag gegee om krag te win, 
Om van die stof wat is, te spin 
'n Sieraad vir jouself en God. 


Vir Hom hierna om, as Hy wil, 
'Te prys of laak: net doen vir jou, 
En dan die hande saamgevou, 
Ootmoedig as 'n kind en stil. 


Neem wat die lewe vir jou gee 
En vra nie wat hiernamaals kom; 
Wat Hy beskik, laat dit aan Hom; 
En vou jou hande saam in vree. 


Gedenk die dae van genot 
Van kindsgebeente af verloop; 
Ea kom daar donker tye, hoop 
Jy heers uiteind'lik oor jou lot. 


Sag bewe oor die bos die wind, 
En sagter roer die wilgerblaar 
Wat deur die lente word gespaar, 
En dan sy sagte einde vind. 

XV. 


'TEEN die blou van die jakarandas is die blou van die 
(” [lug maar bleek; 
Teen die rooi van kafferboom-blomme is bloed maar 

[skyn van kleur; 
En die pyn van na-herinnering in 'n hart wat kraak 
[en breek, 
Is seerder, reer, skerper as die smart wat senu's 
(skeur. 


BO 


XV. 


DIE druppel reën wat neerval, versmelt in droogte 


[weg; 
Die traan wat droefnis van ons eis, verwasem in die 
[lug; 


Maar somerreën en droefnis-traan kry op hul tyd 


hul reg, 


uitgestorte seën en smart keer tot sy gewer trug. 


BI 

XKVIL. 


DIS winter, en die boom verblaar; 
In bruin hou al die bulte rou; 
Die mêremis lê vou op vou 

Oor pan en plat land opgegaar; 


En rustig waai die mêrewind, 
Wat skaars die ruigte-halme roer 
En oor die kaal veldwêreld voer 
Sy groetnis aan sy berge-vrind. 


Die lewe wat die lente kroon, 
Lê slaperig in sy rougewaad, 
En in die harde sooi die saad 

Wat later hoog in groen sal troon; 


En wat nog, nê die stryd verduur, 
Na smart-geworstel, roggelkreun, 
As pragpilaar die bou sal steun — 

Dit sluimer nog en wag sy uur. 


Gun ook 'n volk sy wintertyd 
Om rus te neem en krag te win, 
Voordat die somerson begin, 

Met groen en sap, sy somertyd. 

X VIII. 


EK stem nie saam met hom wat sê 
Op klaerige, half weemoedige toon, 
As wil hy wat hy sê, verskoon: 

,Ons volk mis wat ons volk moet hê; 


,Ons het te min; ons hou te min. 

Om reg te vorder wettige eis, 

Wie is daar wat die weg kan wys 
Waar ons kan haal wat ons moet win? 


Ons het geen reg op selfbestaan 
Waar volle vryheid nog ontbreek, 
Waar nog talent nog ywer steek 

In burgers wat al slent'rend gaan. 


, Wys my, waar vryheid pronk met vlyt, 
Waar vlyt vanself sy wins behaal! 
Ons oes — as oes daar is — is skraal; 
Ena hy wat mors, is kragte kwyt.” 


Ek stem nie saam — want ek besef 
Die land gesaai is weelde-grond, 
Wat nê die koue oggendstond 

Verryk word as die son hom tref. 


En ek weet ook benutte krag 
Word nêrens vrugteloos verspil: 
Nog 'Toeval toor ons lot, nog gril 
Van Iets wat in die duister lag. 


Wat om my omgaan, sê vir my 
Dat Wet ons groot heelal bestier, 
Meedoënloos vir mens en dier, 

Wat op sy tyd vergelding kry. 


dy 

AD. 


WAT vra ons vir ons kinders en onsselwe?. 
Wat eis ons in die toekoms vir ons land? 


'n Ongestoorde lewe, stil en rustig, 

In vrede, mêre en aand, die jare deur; 

Om stil wat ons gegee word, aan te neem, 

En stil wat ons geweier word, te laat staan; 
Met innerlike ingebore vryheid 

Die wêreld rondom as ons vrind te hou; 

Nie vyand van ons buurman ooit te wees nie, 
Maar vrind sover ons moontlik vrind kan wees. 


Dit is ons eis! — nie meer en ook nie minder — 
En hoog gegryp! — want hy wat hoog wil reik, 
Kan laer iets met albei hande vat. 


e.d 


ELKE nasie het sy martelare, 
Elke trots 'n traan. 
Voor jy goud kan kry uit klipsteen-are, 
Moet jy eers die steen tot gruis verslaan, 
Bange worst/ling in die droewe nagte 
Baar die sterkste krag, 
Wat kan stryd voer teen die wildste magte 
Misgebore uit die middernag. 
Gun die lang-verduurde skimp en skande, 
Gun die smart en wee: 
Land en volk neem aan die offerande, 
En die Toekoms bring waardering mee. 

RRT. 
AGTEROS, beur teen die bulte op, 


Die droë sand deur en die holtes af! 

Draf oor die krom klein paadjies, draf, 
Vlaktes oor in jou gou galop! 

Agteros, beur dat die trektou kraak, 
Dat buikplank kreun en wa-rem sing, 
En elke boutjie en skroefie bring 

'n Deel aan die koorgesang as taak — 
Drifte deur en vlaktes oor, 

Berge, bulte op en af, 

Waar die lang tamboekiegras versmoor 

Hoë land, lae land — agteros, draf! 
Voort op jou reis na die noorde — voort 
Na 'n betere tuiste, 'n mooiere oord! 

Draf deur die mollige, sagte sand, 

Die stowwerige dons van 'n nuwe land! 
Agteros, beur as die wiele raak 

Vas in die modder — 'n martelwerk! 
Beur en trek dat die rieme kraak — 

Rieme en wiele is baie sterk; 


Vas en stewig en goed beproef 

Spyker en bout en gedraaide skroef; 
Beste hart van die beste hout, 

Sonder kraak en sonder fout, 

Sterk genoeg om deur te staan 
Knikspoor-skok en bulte-stamp, 
Somerbars en winterkramp, 

Wind se terge, hael se slaan — 

Beur maar, agteros, beur maar op, 
Die opdraand boontoe, die afdraand af! 
Draf waar daar glad nie 'n pad is nie, draf 

Die wêreld oor in jou gou galop, 

Noord-toe, oos-toe, na die blou 

Wat skitter en skyn nog myle ver, 
Waar wilde bosse die weg versper, 

En wilde gedierte die poorte hou! 

Draf deur die stowwerige, sagte sand 

Na 'n nuwe land, 'n vrye land! 

RRII. 


DIS gevoed deur 'n gloed van sonneskyn, 
En verwarm deur die strale van goud; 
Dit was nimmer jonk, maar al oud en oud 
In sy dag van geboortepyn. 


Dit was sterk vir die werk, was daar werk voor die 
(hand; 
Dit was stadig, bestendig en vas; 
Dit was dapper genoeg om die swaarste las 
'Te dra met geduld en verstand. 


As die droefnis te straf was, die donker te swart, 
Was dit hoopvol, vertrouend en taai. 
Met die os ingespan en die voorkis gelaai, 

Was daar moed in die Voortrekker-hart, 


Die veld is oneindig, die vlakte sê wyd, 

En die Toekoms lê duister daarvoor; 

Op die veld en die vlakte, daar gaan sy spoor 
Getrap in die dae van stryd. 


6o 


En die worstel en woel het hom taaier gemaak, 
Om te ly, om te beur en te dra, 
Om nimmer te huil nie, om nimmer te kla, 
Om hoopvol te werk en te waak. 


' Maar die Yster het diep in die hart ingeslaan 
En sy merke daar agtergelaat — 
En die diepste merk is 'n merk van haat 
Wat die Liefde alleen verstaan. 

RRIII. 


IN kring staan al die waens gelaer — 

'n Kraalmuur teen die vuur se lig, 
Met elke tussen-opening dig 

Met doringboomtakke aan mekaar. 


En Ouma, wit gerimpel, gee 
'n Knikkie teen die duister: ,Kyk, 
Die maanlig op die wolke lyk 
Amper soos maanlig op die see.” 


Die kleinspan het vir Oupa beet 
En soebat: ,,Oupa, toe, vertel!” 
Maar Ouma: ,Kinders, moet nie kwel 
Vir Oupa, want hy wil vergeet.” 


En hy, die langbaard halfpad wit, 
Sê: ,Nee, vrou, ek sal nooit vergeet! 
Kom, kinders, julle wat wil weet 
lets van die see, hier om my sit.” 


En klein en groot skuif nader voor 
'Te luister na wat Oupa sê; 
En soos die osse en veetjies lê, 
Lê half die laer om aan te hoor, 


As af en toe die rooibos-hout 
Vooruitgestoot word dieper in, 
Om groter vuur en vlam te win, 

En boontoe skiet sy vonke goud. 


KOKTV. 


IN die outyd vertel hul 'n storie 

Van Glaukus, die visserman, 

Wat eenmaal 'n vis gevang het 

In sy net tussen kurke gespan. 

Die vis was so groot soos 'n walvis, 
En die net het geskeur met die vang; 
Maar Glaukus het dapper geworstel 
Vir ure en ure lang 

En eind'lik die vis op die wit strand 
Gebring waar die bossies staan, 

Waar die glans van die skemer-sterre 
Meng met die skyn van die maan. 

En die vis, wat half dood en half flou was, 
Het vinnig 'n bossie gekou; 

En die bossie se krag het hom sê versterk 
Dat niemand hom meer kon hou. 
'n Klap met sy stert en 'n sy-spring, 
En weg was die vis in die see, 

En Glaukus staan vrywe sy oë, 
Jammerlik ontevree! 

Hy dink by homselwe: ,,Die bossie 


Moet wrintig die sterkste wees, 

Om somar 'n halfdooie haaivis 

Van bloedverlies te genees. 

Wat goed is vir visse, kan mense 
Miskien ook wel deeglik baat; 
Probeer maar 'n blaar van die bossie, 
En kyk hoe dit daarmee gaat.” 

Hy vat van die bossie se blare, 

En kou dit langsaam fyn; 

En toe hy dit kou, toe voel hy 

Sy moegheid en matheid verdwyn. 
Hy voel die trek van die branders, 

Die vleiende streel van die see; 

En die blou-swart water lok hom, 

En die visse roep: ,Kom mee! 

Kom saam in die waterwêreld, 

Waar kraalgeraamtes staan, 

Verlig deur die glans van die ondergloed 
En die dowwe skyn van die maan, 
Waar die wrakke van ou skepe 1ê 

Met pêrelskulpe oorgroei, 

En die slingerende seegras bande maak 
Wat die dooie vissers boei, 

Waar die seevrou waak in groen gewaad, 
En die seeperd galoppeer, 

Waar die krap en kabeljou vergaar 
Om op 'n lyk te teer. 

Kom ondertoe! Kom ondertoe, 
Waar alles jou welkom heet, 

Jy wat vanaand van die wonderbos 
Jou eerste blaartjie eet.” 


En Glaukus voel sy lede word 

Gerek tot vinne, en voel 

Sy vel word skobberig as dié van 'n vis; 
En sy bloed word naar en koel. 

En hy spring met 'n wilde haaivis-spring 
Diep, onder die branders in, | 
En swem na die silwer-ondergloed 

Om die visseryk te win. 


KKV. 


'n ANDER oom sê plegtig: ,,Neel” 
En klop sy pyp uit teen die wiel: 
“Dis maar 'n fabel sonder siel: 

Ek kan jul iets veel beter gee.” 


En toe sy tabak plesierig brand 
 Ea blou-grys kringe boontoe stoot, 
Toe hurk tesame klein en groot 
Om toe te luister op die sand — 


Want hy is uit die Boland; hy 
Het eenmaal daar 'n held aanskou 
In kinderjare en onthou 

Die storie wat 'n naam moet kry. 

KRVI. 
WOLRAAD WOLTEMADE. 


NOU ja, jul wil 'n storie hê! 


Wees stil dan, kinders — tjoepstil, hoor! 
Ek sal vir julle 'n storie sê — 

'n Ware storie van ons land. 

Julle is al groot en het verstand 

Ena sal Oom nie met gekskeer stoor. 


Want luister! Wat ek nou vertel, 
Is iets wat ons geslag moet weet — 
lets waarop nooit 'n mens kan skel, 
Wat julle kinders moet onthou — 
Veral in so'n tyd soos nou 

As alles somar word vergeet. 


Sy naam was Woltemade — ja, 
Onthou die man se naam maar goed! 
As iemand later vir jou vra: 

Hoe heet dié kêrel weer, ou boet?” 


Sê: ,, Wolraad Woltemade, man, 
Het so sy lewe uitgespan.” 


Ek het op daardie strand gestaan 
Waarteen die see so gulsig stry; 

En bowe het die dowwe maan 

Sy half verstikte glans versprei 
Oor geel en goud en perlemoen — 
Daar het 'n held sy plig gedoen. 


Ons het so baie helde nie 

Dat ons daar een van op kan gee — 
Veral 'n man so groot as dié, 

Wat deur sy lewe daardie see 
Gekoop het en homself as pand 
Gegee het vir ons vaderstrand. 


As oor jou kop die koeëls gons 

En om jou heen die slagveld kraak, 
Ena kruit en stof en rook 'n dons 
Oor jou en al jou maters maak, 
Dan kan jy lig die bobaas speel 
En jou 'n egte held verbeel. 

Wat dink jy aan die Toekoms dan? 
Wat steur jy jou aan Klaas of Piet? 
Jan Rap se maat staan selfs sy man 
As Kaffers blaas en Finghoes skiet. 
Met Kaffers, Finghoes, Makketees — 
Dis maklik om 'n held te wees. 


Maar as dit in jou rustyd kom, 

As oor die see 'n stormwind waai, 
As teen die strand die branders brom 
En selfs die vaste rotse swaai, 

# é s A 

n Pikswart nag die wêreld oor — 
Dan is die saak wat anders, hoor! 


Dan moet jy waarlik dapper wees, 
"Tot in jou murg, tot in jou siel, 
Om sonder sidder, sonder vrees, 
Jou eie skouers teen die wiel 
Wat in die modder sit, te beur 

En sonder hulp te trek daardeur. 


Dan gaat dit amper net so hard, - 
So opdraand as 'n mens dit kry 
Wat in die wêreld staan apart 
En moedersiel alleen opsy 
Die skorriemorrie teen hom het — 
Dan is om held te wees geen pret. 


Maar tog, ek stel die mens daarbo — 
Ja bo Jan Rap se maat of Piet 

Wat net aan heldedade glo 

As Kaffers blaas en Finghoes skiet; 
Hy is 'n egte held wat weet 

Gevare wat Jan el vergeet. 


Dis lankal gelede, al ii, en die jaar en die dag — 
[nou ja 

Dis tog nie so veel van belang, die datum, die dag 

[en die jaar — 

Maar goed, dit was voor jou geboorte, Jan Spens; 
len as jy my nou vra 

Hoe lank voOr, dan sê ek ek weet nie — jy moet my 
[maar glo, want dis waar. 

Jan Kompanjie was toe ons bobaas; die Engelsman 
[Was nog nie hier; 


En Soutrivier — ag dis so lankal — was regtig 'n 
[Waterrivier. 

En bo in ou Papendorpstrate het deftige ooms ge- 
[flankeer 

En sedig en statig gesanik oor handel, die huis, en 
[die weer. 


Hoe bont was dit in die ou dae! Jou broek was van 
[blougroen ferweel, 

Jou hoed was so groot soos 'n emmer; jou baadjie 
[soos kerrie so geel; 

Die alias was algar uit Indië; die tee was 'n egte 
(Sjinees; 

En Malie se volkies was algar, soos Malie, nog slafies 
[gewees; 

Ea oor die ou driemaste-skepe het nog die ou drie- 
[kleur gewaai. 

Net een is nou nog soos hy toe was — dit is die ou 
[blouwaterbaai. 

Genoeg dat jul weet dit was anders. — Nou goed. Op 
'n aand in die jaar 

Toe het dit geblits en gedonder — 'n mens word 
[daar amper van naar. 

En daar in die baai het die branders, so hoog soos 
['n mied na die oes, 

Die hele boel skepe en skuitjies getakel en byna ver- 
[ woes. 

Ena vlak in die see was 'n seilskip — Jong 'Thomas, 
[ek glo, was sy naam — 

Gestrand op 'n rots onder water, deur kranse van 
[water omraam. 

'Toe was daar 'n nare bohasie; die mense die jo 
[n lawaai — 

En reg ook: die ou Jong Thomas was propvol met 
[mense gelaai. 

En groot was die skeur in sy voorkant — so groot 
[dat hy netnou moes sink; 

En kom daar geen hulp vir die mense, dan moet man 
[en muis maar verdrink. 


Die Jong Thomas was 'n skip 
Solied van bou, met elke rib 
Gespyker vas en dig geteer 

Om see se terge te trotseer, 

Wat sonder skroom van oos na Wes, 
Van noord tot suid deur elke bres 
Van brander of van seegolf spring 
En al sy mense veilig bring 

Net na die plek waar hul moet wees — 
'n Skip wat sonder sku of vrees 

Al baie male deur die see 

Geseil het met sy mense mee. 

'n Skip is soos 'n mens: sy lewe 

Is hom vir ewig nie gegewe, 

En eenmaal kom 'n dag of nag 
Wanneer die dood sy aandeel wag. 
Ons is nie op die wêreld hier 

Net soos 'n muggie of 'n mier, 
Waarop geen mens ooit agting stel, 
Waaroor geen siel hom ooit sal kwel. 
Die mier of muggie is vir ons 

Net maar 'n goggatjie wat gons — 

'n Korreltjie wat lewendig 
Rondspartel in die skemerlig 

Ena oorkruip oor die steilste rand — 
Die afgrond van 'n greintjie sand. 
En vir die see is elke skip 

'n Kleinigheid; en elke klip — 

Die kleinste ook — kan in die see 
Vir elke skip 'n doodsteek gee. 


Hoor hoe die donder kraak 
En die weerklank dreun oor die see! 
Hoor, daar's 'n stem tussen hael en reën! 
Hoor hoe die mense skree! 
Help! Daar is vyftig meer — 
Help! En 'n kind daarby! 
Is dit 'n vrou se stem wat klink, 
Of net die gekreun van die wind wat drink 
Water en hael as 'n blitsstraal blink 
As dit wolke en water sny? 
Hoor jy nie, man, hoe die mense kerm 
En hoe die arm goed gaan te keer? 
Wie van ons, Wie, sal hul nou beskerm? 


Hier op die strand waar die see so stoom — 
Hier, wie is hier wat sy hand sal reik? 
Algar die mense die staan en kyk. 

Daardie een bidde, want hy is vroom; 

Hierdie een vloek, want hy weet nie raad. 
Wie sal gaan help? Daar 's kans vir jou — 


Jy wat so dapper is, jy wat hou 
So baie oordag van 'n heldedaad. 


Niemand. . Dit is mos die Heer se wil.... 
Wat kan ons maak? Daar's niemand klaar. 
Hoog slaat die see, en ons Weet dis waar: 
lemand wat waag, dié loop gevaar 

Nooit weer trug na die strand te kom 
Anders as lyk as die see weer stil 
Blou en groen en slaperig is. 

Nou is dit steeks, en dit gaap en gis. 

'n Man is 'n mens en mos nie 'n vis — 
En 'n vis moet hy wees of 'n voël wat vlie, 
Om deur te kom na die mense daar. 

Wie sal dit waag? Kom sê dit, wie? 
Wie is vir doodgaan kant en klaar? 
Jy nie wat bidde, al is jy vroom; 

Jy nie wat vloek nie: jy is te laf. 
Ja, as dit mooi weer is, dan blaf 

Al die keffertjies rondom oom. 

Nou is dit storm, en 'n mens moet dink 
Nie aan homself, maar aan kind en vrou. 
Jy is nie klaar nie: dis niks vir jou 

As hier in die water 'n mens verdrink! 

Niemand sal gaan nie.. Maar wag, daar links 
Kom Wolraad aan op sy skimmelhings. 


Vorentoe, vorentoe, strand-toe, strand-toe, 
Bollemakiesie die branders oor! | 
Vorentoe, vorentoe, land-toe, land-toe, 
Amper verdrink, en half versmoor! 
Die water suis, en gis en bruis, 
Die blits vlam oor die see, 
Die lang seebamboes buie en breek, 
Die wilde branders slaat en steek, 
Die woeste wind speel mee. 
Groen, donkergroen soos skemergroen 
Nog voor die sterre blink, 
Of soos die varkblomloof geboen 
Deur dou wat dagbreek skink — 
Blou donkerblou, soos wolke-blou 
Waarin die donder stoom, 
Of soos diep water in 'n kloof 
Waar nag nog altyd droom — 
SÊ 1s die see tot aan die lyn 
Waar see en lug kom trou, 
Hieronder donkerblou en groen, 
Daarbowe groen en blou. 
En as die wolke swig, dan breek 


Die slinger-bliksem los, 

En see en hemel word ineens 
In goud en glans gedos. 

En oor die kraak van branders knal 
Die donder oor die see, 

'Tot Tafelberg se kranse dreun 
En Duiwelskop dreun mee. 

Die laaste af! Die mense roep: 
“Daar is nog ander daar!” 

Die water dreig, die skimmel hyg — 
Wie trots die doodsgevaar? 

Nie jy wat praat, nie jy wat bid, 
Nie jy wat staan en bewe! 

Dis Wolraad weer wat nog 'n keer 

Die Dood se woeste mag trotseer 
Met wat hy het — sy lewe. 


Kom op, ou skimmelhings, kom op! 
Nos eenmaal deur die see! 

Nog een gered, dan kan jy rus! 
Nog eenmaal deur die seel 

Die buikgord vaster vasgetrek — 
Dan weer die branders in, 

Die skuim en seegras deurgeswem 
Om vorentoe te Win. 

Die hoë branders deur, ou maat, 
Swem skip-toe, skimmel, swem! 

Daar in die verte by die skip, 


Daar klink 'n vrou se stem. 
Dis pikswart donker oor die see; 
Die wind die gaan te keer; . 
'n Bliksemstraal maak silwer-blink 
Die bokant — daar 's hy weer! — 
En dan weer in die donker weg. 
Ons hou ons asem; ag, 
Van hings en ruiter niks te sien, 
En orals net die nag! 
Maar weer 'n bliksemstraal se lig 
Wys Wolraad by die skip: 
Ons hoor hom roep: ,,Net een maar, een!” 
Nog voor die lig verglip. 
'n Sarsie uit die wolke bars 
En dreun die wêreld deur; 
Die weerlig verf die hele baai 
Met goud- en silwerkleur. 
'n Tikkie tyd wat ure skyn, 
Genoeg om te gewaar 
Hoe om die held die mense woel, 
Hoe oor die skip die branders spoel, 
Hoe na die doodsgevaar. 


Maar ag, die dof lantêrenskyn 


Word deur die see geblus, 
En skip en skimmelhings verdwyn 
In duister nag gesus. 


'n Nare tyd voor weer die blits 
Die oog 'n kans kan gee — 

En ag, dan wys dit net die skip 
En net die woeste see! 


Daar is geen spoor van held of hings: 


Die Dood het weer gewin, 
En lewe-gulsig oor die strand 
Bruis weer die branders in. 

KSVIL. 


DIS later, en die kruisster daal; 
Die maan sink oor die randjie neer; | 
Die naggroen, helder sag en teer, 

Bly oor om oor die waens te straal. 


En oom en neef sit nog en praat 
En haal nog uit die ou doos uit 
Die beste wat geheue omsluit, 

Voordat die uur van rustyd slaat. 


Die een vertel van hoe 'n spook 
'n Ou Franshoekse plaas kon terg; 
Die ander van 'n Boesman-dwerg 
Wat hout aan brand maak sonder rook. 


En een wat van die weste weet, 
Waar sout geraap word in die pan, 

Waar boer nog werk as visserman 
En met 'n lyn die water meet, 


Vertel, as deur die groen lug skiet 
So af en toe 'n ster wat val 
In goue strale lank en smal, 
Die storie van ou Koenraad Piet. 


BI 


KAEVII. 


VER in die 'Troe-troe-vlakte, waar die skildpadbos- 
[sies groei 
En heuningsoet die boesmangras laat in die voorjaar 
[bloei; 
Waar, as die winter halfpad wild die wit-gerypte 
[and 
Bedek het met 'n harde kors van half gevriesde sand, 
Die mistige more, wasemryk, die son se glorie steel, 
En skemeraande, ster-gestrooi, die hemel bo ferweel: 
Op uitspanplekke langs die pad wat deur Jan-Dissels 
(oop, 
'Tot waar sy vuil-geel gruis-tapyt hom in diep water 
[doop, 
As met die Olifantsrivier die blouberg-stroompie 
| [ming 
En waboombos en boegoebos tesaam hul geure bring; 
Op Sederberg se plase, waar die winter-koue skok 
Die kweperlanings by die huis belaai met wit kapok; 
Waar teen die purperswarte rots die sederreuse pryk, 
Die oerou konings van die berg en van sy sederryk; 

Waar tussen ruie slingergras die afrikaner strooi 
Sy wierookgeure oor die land en spog in helder rooi, 
En bontgeverfde klossies met die grys kalkoentjies 
[paar 
In kleure-pronk en ee tussen donker groen ge- 
[skaar; 
Ena in die dorpie op die vlak waarteen Karoberg lag, 
Waar glorie-groen met glorie-goud die skemeraande 
WAR mt 
Daar orals, as die mense praat op ouderwetse wys, 
Vertel hul nog die storie van Piet Ryneveld se reis — 
Piet Ryneveld die beeste-smous, wat, soos die mense 
(sê, 
oor deur ou Koen Fiet se mes daar in die 
[duine lê. 
En in die aande as dit reën en winterbuie waai, 
As vir die blits daarbuite op die werf die hane kraai, 
Dan word die kinders bang gemaak met Eenoog, wat 
[staan treur, 
En met die spook van Koenraad Fiet, wat dwaal die 
[duine deur. 


,O, glinster-wit die bergkapok, nog gisternag geval, 

En silwer skitter op die gras die Wit ryp teen die wal. 

O, goudgeel teen die donkergroen daar bokant op 
[die bank 

Die ryp lemoene aan die boom waarteen die klimop 
[rank. 

O, pragtig rooi die mOrerooi eerdat die son verskyn, 

En rooier nog sonsondergang gekleur soos rooi robyn! 

O, woedend woes die oostewind wat deur die denne 
[kreun 

As wild sy woeste weemoedslied deur al die takke 
[dreun] 


Maar witter as die mreryp is Ryneveld se hand, 

En geler as die goudste goud die vuur wat voor my 
(brand, 

En rooier as die mêrerooi is Ryneveld se bloed, 

En baie woester as die wind die angs wat in my woed. 

Want as ek saans my oë sluit, dan sien ek voor my 
[stryk 

'n Lang lykstasie; elke man dra Ryneveld se lyk! 

Ek voel hy 's hier: ek ruik sy bloed; dis op die mis- 
[vloer daar; 

Ek sien hom wink; ek hoor hom roep: ,Kom same, 

(moordenaar! 


Koppel die perde aanmekaar en laat hul bokant wel: 

Niemand is baas van die weiveld hier, en niemand 
[spook met my! 

En skeer jou weg, dooi Ryneveld, want wie is bang 
[Vir jou? 

Daar in jou rooi-geel duinegraf kan jy jou rus 


[behou.” 
O, hard 1s die taak van die beeste-smous wat oos en 
[Wes moet reis, 
En oos en wes en ed en suid sy vee die pad moet 
[WYS — 
'n Pad wat nog nie klaar is nie, 'n voetpad hard 
(getrap, 
- Waar vers en bul en os en koei moet struikel as hy 
oo Tstap, 
Die laagland in, die bergland op, die diepste drifte 
[deur, 
Die ladies oor, die klowe af waar jy geen pad be- 
[Speur; 


Want hy moet waak, en hy moet werk van dagbreek 
[tot die dag 

Uit puur vermoeienis vir die son ,, ot siens” sê vir 
[die nag; 

En harder nog die taak van hom wat met sy geldsak 
[Teis, 

En oos en Wes en noord en suid sy rykdom algar 
[WYS — 

Want mens is mens, en gierigheid is iets wat algar 
(byt, 

En vrind vandag is mOreaand jou vyand tot jou spyt. 

O, oos en Wes en noord en suid het Ryneveld gereis; 

En orals waar hy kom, het hy sy geldsakkie gewys. 

“Ek was begerig na die geld, en Ryneveld was ryk. 
Koddig hoe soms 'n mens se kanse met sy wense 


(stryk! 

Die nag was donker; donderweer was in die hemel 
(swart; 

En red was bang vir blits — 'n bangkat in sy 
[hart. 


n Kwaai ou oom was Koenraad Fiet, sy daad was 
[op sy dreig, 
En dreig en daad was een by hom, want hy was 
[kwaad-geneig; 
En nors en steeks was Koenraad Fiet net soos 'n per- 
[deby, 
En gretig soos 'n wildekat na wat hy maar kon kry. 
Ja, mislik-gierig was ou Koen: sy huis was nooit 


[gewit; 

Sy iyeel vol met spinnerak waarin die duinsand 
[sit — 

Inhalig soos 'n ystervark, vrygewig glad nie — nee. 


Oom Koen het nooit uit eie gier vir iemand iets gegee. 

En op 'n aand het Ryneveld by Koenraad aangeland 

Met al sy osse, en sy vee daar bo op Rodesand; 

En Koen was klaar vir Ryneveld — klaar om sy geld 
[te steel; 

Ea Ryneveld was regtig bly om met ou Koen te speel. 


86 


,Jy kan vannag nie verder nie, ou boet; jy moet 
[maar bly, 

En neem verlief met wat ek het en wat jy hier kan 
[kry. 

Ek is alleen: my vrou is weg; die sout kors in die pan, 

En al my mense raap nou hard die beste laag daarvan. 

Sê vir jou jong hy moet probeer vanaand Patrysvlei 
[haal: 

Dit is die beste skuilte daar; die veld is hier maar 
(skraal, 

Maar daar is weiveld groot genoeg vir amper dertig 

[span. 

Bly jy maar hier vanaand by my, en speel kasino, 
man.” 


Dit donderweer verskriklik sterk; die blits was een 
[aan een; 

n blits en donder by mekaar — daar waag geen 
[mens hom teen — 

Veral as hy, soos Ryneveld, swaarweer 'n pes beskou, 

Ena liewers onder dak sy kop in sulke tye hou. 

Piet Ryneveld was kant en klaar om by ou Koen te 


(bly, 
En kaart te speel en geld te wen as hy dit reg kon kry. 
Want in sy buurt — hy was voorheen 'n boer uit 
[Bot lary — 

Was hy geroem as slim neef Piet, na wie Fortuin kom 


(vry; 

En hy kon speel — ja hy kon speel, selfs met die 
[duiwel teen, 

En kaarte was sy lieflingspel, kasino hom 'n seën. 

Hy het sy jong bevel gegee die beeste saam te kraal, 

Daaronder by die Mieliedraai, waar osse nooit ver- 

(dwaal; 

En by die warm kombuis se vuur het Koen en hy sit 
[speel 

'Tot middernag en later nog — jy kan jou hoe ver- 
[beel. 

Geluk was Piet se beste vrind, en Koen het geld ver- 
[loor; 

En elke nuwe geldverlies het Koen weer aangespoor 

Vir groter geld om roekeloos nog groter geld te wa, 

En elke kans Geluk se kans om Koenraad weer te pla, 

'Tot eind'lik nyd en gulsigheid hul toppunt het be- 
haal — 

En Koenraad Fiet is woedend bleek, bankrot om te 
(betaal. 


My mes was by die hand vir my — 'n perdemes, 
[half krom, 

Gepunt en skerp; 'n steek daarvan was steek genoeg 
[vir hom. 

En op die mis-gesmeerde vloer het Ryneveld geland 

Met skaars 'n roggel in sy keel, en bloed was op my 
[hand. 

Sy bloed was net soos ossebloed, blou-rooi soos don- 
[derweer, 

Rooi harte-aas Was rooi daarteen, rooi ruite-aas nog 
(meer. 

Die stroom het oor die stoel gespat, die kaarte vuil 
(gevlek. 

Sy val het van die tafel af die tafelkleed getrek. 


O, langsaam rek die lewe uit, en jaar nê jaar vergaan, 
En blare val en bloeisels kom in boord en eikelaan; 
Die gloeiende somer spil sy krag in geilste groenste 


oof, 

En najaar kom met wind en stof wat somerglorie 
[doof, 

En winter volg met kou di wat Sneeubergsrand 
(bekroon, 


En voorjaar huppel vrolik in en eis sy weelde-loon. 

Jaar uit en in verandering, want lewe staan nie stil: 

En hy wat agtertoe wil kyk 'n uurtjie te verspil, 

Hy loop verdwaal en vind geen rus nêg wins in wat 
[hy kry. 

En ek alleen bly stilstaan as die jare hol verby, 

Want as ek vorentoe wil trap, hou Ryneveld my 
[vas — 
En struikel moet ek, want ek dra sy dooi lyk as 'n 
[las.” 


OO 


RRIX. 


AS my asem uit is, 

En my oog soos glas, 

My gesig soos dooie skulpe op die strand, 
En my lyf so koud soos druppels winterdou, 
Lê my op die randjie 

Waar die son die aalwyn groet 

En goeienmêre vir die suurvyblomme sê. 
Dek my oor met klippe — 

Roes-rooi klippe van die randjie, 

Lang verskroei deur somerhitte, 

Skoon gewas deur somerreën, 

Weer vervuil deur winterstof. 

Met 'n laag van vuil-geel gruis. 

Stapel klippe op my, oor my; 

Maak 'n vestingwerk daarvan, 

Waar die wapad-sand kan skuil kry 

As die warrelwind hom slaan; 

Waar die bossie-saad beskut word 

'Tot die kiemtyd — as dit kom. 


REK. 


Nee huil maar, want die droefnis-traan 
Deur diepste, seerste smart gestort 
Raak nimmermeer verdwaal en word 

'n Aalmoes wat die stel verstaan — 


'n Aalmoes wat die liefde hou 
En wat die smartvol siel verryk — 


'n Gulde God-geseënde blyk 
Van eerbied en van broedertrou. 


RKRI. 


WAAR die koorsboom sy geel aan die wêreld vertoon, 
O wyd is die vlakte, die vlakte! 

En geil is die groei van sy katdoring-kroon 
Wat groei op die vlakte, die vlakte. 


Dis wilde bos-lommer, berank en geboei, 
Met geilste klimop in geen jare gesnoei, 


Waaronder die blou-apies klouter en knoei — 
Die volk van die vlakte, die vlakte! 


Die rooi-geel suurknolle pryk somermaand daar — 
O mooi is die vlakte, die vlakte! 

Die trotse rooi aalwyne, deftig geblaar, 

Wat waak oor die vlakte, die vlakte! 

Die heuningsoet peuldoring, die varings so slank, 

Die bontblom wat orals die bosse oor rank, 

Die moepel waarin die vaal koringboer tjank — 
Hul waak oor die vlakte, die vlakte! 

O plat is die pad wat hier slinger en sluip, 
Dwarsdeur hierdie vlakte, die vlakte, 

En sag is die mos wat met reënwater druip 
Hier neer op die vlakte, die vlakte! 

O pragtig die kleur wat die skemeraand sprei 

Oor bosveld en grasveld, oor bulte en vlei, 

En pragtig die groen wat die wêreld hier kry 
By nag op die vlakte, die vlakte! 


Die klowe is steil, en die berg is hoog: 
O gee my die vlakte, die vlakte — 
Al is dit ook winter en alles is droog, 
En geel op die vlakte, die vlakte! 
O hier is dit vry, en die wêreld is stil, 
Met nêrens 'n weerklank, met nêrens 'n gil, 
En weelde van kleure so veel as jy wil — 
Hier op my ou vlakte, die vlakte! 

OOIT. 


LANG braakland-arbeid, voor die grond kan teel 
Die weelde wat sy diepste heimlik hou; 
Lang smartvol werk, voordat die veld ontvou 

Sy groen en goud en geel: 
Eers doodgaan, voor die lewe wat besiel 
Die ongespruite saad, 
Ootmoedig in die sonskynstraal kan kniel 
Jn geilste groen gewaad: 
Pers sukkel deur die smart wat eind'lik baar 
Plesier en rein geluk; 
Eers ruwe trekke aan die teerste snaar; 
Eers sug en buk — 
En dan die diadeem, die vol koraal 
Wat weerklank gee tot in die sterreryk, 
Om nimmer tot 'n klaaglied weg te daal 
Voordat die siel beswyk! 

RERTII. 


DIE Opperwese wat ons lot beskik 
En heel ons gang bestier, 

Sal krag gee sterk te maak en te verkwik 
Ook hier. 


Hy wat vir Isrel deur die dor woestyn 
Gelei het Kanaan in, 

Sal ons tot seë deur die droef en pyn 
Laat win. 


Hy wat die dooie mossie gadeslaan, 
Sal ons erbarmend lei 

En van die smarte wat ons teëstaan, 
Bevry. 


KKRIV. 


Kyk trug in die verlede! Laat jou gewete kies 
'T ussen wat oorlog aanbied, wat vrede kan behaal. 
Wat is die batig saldo? Wat wins en wat verlies? 
Wat is die skuld wat eind'lik die wêreld moet 


[betaal 
Vir haat wat harder woeker hoe laer die mensdom 
[sink, 
Vir kleinlike jaloersheid wat nyd en bangheid 
[baar 


Waarin die mense-liefde meedoënloos verdrink 
In diere-hartstog duister aan diere-moed gepaar? 


Praat nie van patriotisme; tel nie jou helde oor; 
Sus nie jou siel met woorde wat waarheid net ver- 


[bloem; 
Kyk raak, tot in sy hart toe, die onding wat ver. 
| [smoor 
Die beste wat die mensdom het om eer te gee of 
[foem — 

Verdraagsaamheid en liefde, begrip van egte reg, 
En broedertrou en buurmansplig teen elkeen wat 
(bestaan. 
Vra dan vir jou gewete waarom jou helde veg! 
Vir watter doel, uit watter plig, neem jy jou 
[Wapens aan? 


KKKV. 


RAAK nooit jou hoop op uitkoms kwyt, 
O broer en suster in jou wee, 
As skel die wilde branders skree 

En teen die smart jou weerstand slyt. 


Die wapens wat jou siel besit, 
Is sterk om droefnis af te weer; 
Die hefboom wat jou hart hanteer, 
Druk self die Noodlot half uit lit. 


Hy wat die helm van Liefde dra, 
Die harnas van Geloof behou, 
En met die skild van Broedertrou 

Die ongelykste worstling wae — 


Hy is gewapen kern en spits 
Teen wat ook al sy lot voorspel, 
Al is die donker rondom Hel, 
Waarin die veraf weerlig blits. 

KKKVI. 


Die son spat splinters goud en louter lig, 

Die hemel pronk met kleureprag, en dig 

Lê weelde oor die wêreld in glans van goud en kleur; 

En orals in die rondte is rykdom te bespeur: 

Natuur se geil-gegewe buit: 

Die veld se bont-geverfde geruit; 

Die koor van voëls wat sing; 

Die blye pret van alles wat huppel, en juig, en spring; 

Van visse in die kuile wat bo die water stoot; 

Van spreeus wat hul neste bou daar in die droë sloot; 

Van bokke wat die gras verdeel | 

In paaie wat die meerkat steel; 

Van loerie-voëls wat, pragtig blou, 

Met trots-gekuifde hoogmoed die laeveld aanskou. 

Dit is 'n nuwe wêreld hier, 

En anderste as tuis die veld die mooiste maande vier. 

Hier is nog net belofte van wat nog later kom: 

Groen grasskeutjies bo die grond; boom nog sonder 
[blom; 

Vinkeneste, halfpad nat, nog maar halfpad klaar; 

Kafferboom al aan die bot, skoon nog sonder blaar — 


IOO 


Groot belofte vir die Toekoms, wat so baie hou, 
Soos die wolke vol met reën drywend teen die blou; 
Groot belofte vir die T oekoms, wat so veel voorspel, 
Ryker oes wat later kom as die veld vervel. 


En hy staan teen sy perd geleun en kyk 
Noordooste-toe, waar hemel en veld as een 
Skyn in die middaglig — 'n wêreldryk 

Met afdraand-vlaktes, opdraand-hellings, pryk 
Daar voor hom. Waar die son se strale teen 
Die Draak se kettings val, daar vlam die rooi 
Met lyne wit daartussen — stukkies goud 
Wat staan as eilande daar in die woud, 

En silwerdrade waar die laaste reën 

Die vlak riviere met hul waterprooi 

Belaai het. Waar die berg se skadu val 

Op kloof en sloot en dig-begroeide dal, 
Daar swewe donkerpurper, donkergroen, 
Die swart vernis van blare nuut-geboen, 
En skadu-kleure wat nog naam moet kry — 
So baie, so verskillend. Hier opsy 

Val weg die wêreld in 'n afgrond af, 

Om daar weer op te rys en hoog te styg 

Tot kranse, klip-gehak, wat rusplek skaf 
Vir aalwyn en vir naboom ingelyf 

"Tussen die skeure waar daar skaars 'n steun 
Skyn vir die statige reuse wat daar leun. 

Lang doringtoue slinger daar, en vas 
Klou koningblomme op die varingbas, 
En rooi en blou klooflelies geur die lug, 
As van die see die seewind sukkel en sug 
Om deur die diep-gekloofde wêreld heen 
'Te dring, en dal en vlakte met sy seën, 
Sy koel sag ,, Vrede bly met jou”, te sus 
Voor op die middag hier die wêreld rus. 


Dis weelde hier — 'n wêreld stil met vree. ... 


Ea veraf lê die blou lyn van die see. 


1O2 


XKOOEVIL 
DIE see! die seel 


Mens is hy nie wat op die strand kan staan, 
Onder die skyn van dagson of die maan, 

Sy voete deur die brander-water nat, 

Sy siel tot in sy diepste dieptes sat 

Van vrede en van vreugde, en nie gee 
Eerbied en eer en liefde aan die see. 

Die magtige, die woeste, wilde see, 

Die sagte, strelende, spelende moeder-see. 
Die see wat ongebore is, 

Die see wat onvergaanbaar is, 

Die see wat alles wen en hou, 

Die see wat met sy strande trou, 

En ewig, ewig, ewigdeur 

Die wêreld wat hy spoel, vergeur. 


O see, o trotse oseaan, wat woel 

Van Yslands ys-verdedigde berge af, 
Om met lou water oor die strand te spoel 
Waar silwerwit die skulpe-sand 
Die vloer maak vir die silwerstrand 

Waarteen die sagte branders bruis 
Eentonig op en af die rotse teen, 

Gelaai met bamboesgras 

Waaroor die seeskuim reën. 

O see, wat lok en trek 

En in jou kinders liefde wek — 
Hartstogtelike liefde, sterker in sy mag 
As liefde vir die roem, vir plig, vir eer — 
'n Liefde groter, reiner, meer 

As die aantrekkingskrag 

Wat die Natuur aan al wat lewe hou, 
Gegee het, een vir een, 

'Tot mense-vloek of -seën, 

Om jaar op jaar nuwe lewe te ontvou. 
O see, o moeder, teer en sterk en trou, 
Groet trug vir hom wat bring sy eerste groet aan jou! 

KKKVIII. 


O PRAG-GEBERGTIE van die Draak, 
Diep kloof-gekerfde graat en rand, 
Wat skitter oor die nuwe land 

En Naêtals kroon en sieraad maak! 


OO keiserryk van blomtuingrond, 
Van weelde groen en lommerprag 
Wat in 'n gloed van sonskyn wag 

Sy sagte rus in awendstond! 

IOOD. 
DIT is die lang-beloofde land, 


Die Kanaan wat ons welkom heet. 
Kom laat ons same, hand aan hand 

'n Eed sweer dat ons nooit vergeet 
Wat ons gebring het in die land — 

Die Kanaan wat ons welkom heet. 


Om vry te lewe is ons wens, 
Om vry te sterwe is ons hoop. 
Wat voor lê — daarvan kan geen mens 
Die swart skuil-sluierdoeke stroop. 
Om vry te lewe is ons wens, 
Om vry te sterwe is ons hoop. 


Gevare het ons deur gekom: 

Daar 1ê nog smart en droefnis voor. 
Vir ons is dit 'n heiligdom 

Wat tot hernude poging spoor. 
Gevare het ons deur gekom: 

Daar lê nog smart en droefnis voor. 


Hy het tot hiertoe ons gelei 
En sal nog verder uitkoms skenk. 

Dit is ons Kanaan, waar ons vry 
Kan lewe en Sy naam gedenk. 

Hy het tot hiertoe ons gelei 
En sal nog verder uitkoms skenk. 


Loof, loof Sy naam, verheerlik Hom, 
In ootmoed biddend voor SY troon. 
Hier in die nuwe land gekom, 
Wil ons Hom prys en liefde toon. 
Loof, loof Sy naam, verheerlik Hom, 
In ootmoed biddend voor Sy troon! 

KL. 


SOOS 'n slang wat daar kronkel 
En gly en verdwyn 
As die son op hom fonkel 
Ea die goud oor hom skyn, 
So skitter en bewe die blits, 
en die donder gee luid 'n refrein. 


Almagtige winde 
Dwaal rond op die vlei — 
Hul vreet wat hul vinde 
En breek wat hul kry, 
Op wilde verwoesting gerig, 
van die skuld van vergelding bevry. 


Dof donkerblou bande 
Versluier die nag; 
Die berg se ver rande 
Is swart in hul prag, 
En swarter die stormswanger wolke 
belaai met die onweer se mag. 

Dit bars en dit kraak, 
En die hemel skiet vuur: 
Die wolke neem wraak 
Op die middernag-uur — 
En die wêreld is moeg van die worstel, 
en sat van die stryd die Natuur. 

XLI. 


SWART, sonder ster, is die nag; gou goud waar die 
[weerlig skiet; 

Bliksem blink soos die gloed wat die mêreskemer oes; 

Rondom die kriekie-koor, en die groot bulpaddas blaf 

Bokant die slingerpad waar die veld die vlei begroet — 

Eentonige staatsie-sang geërwe die jare deur, 

Geleer van wind en réen, van die donder wat dreun 
[en kraak, 

Gesing in die donker nag as die sterre slaap, versluier 

Deur die dik gordyn van wolke waaronder die weer- 
[lig skuil; 

Nog donkerder die berge en die klowe groen en swart, 

Met die digte groei van bosse, waaronder die mamba 
woon; 

En donker-swart die veld wat boontoe loop en af, 

Eentonig op en af, in sagte bult en kloof; 

En nêrens 'n ster wat glim, en nêrens die maan wat 
(skyn! 

'n iis donkernag, 'n somernag vol reën, 

En swanger tot barensnood met die onweer wat moet 
[kom, 


Met die blits wat breek en spat en skitter en skok en 
(skuim, 
Van wolk tot wolk loop speel, en orals die wolke 
[spoel 
Met ligtelaaie vlam en vonke van ligter goud. 
Die harde donder kraak met bulderende, bewende 
| (stoot, 
En rond omringende klank wat ver in die verte klink, 
En doodgaan soos 'n man wat hard sy dood beveg 
Met roggel en sug en klag wat eind'lik sag verkwyn, 
In swarte sagte vree wat die stilte stiller maak. 


TII 


KLIT. 


LOMMERRYK oor die watersloot hang die wil- 
[gertak;. 

Waggelend ép die watervlak dryf die lelieblaar; 

Donserig in die waenhuishoek hang die spinnerak; 

Vreedsaam oor die ruigte-vlei stap die ooievaar; 


Skommelend oor die seekoegat tjilp die vinkeheer: 

outer vreug hou bidstond hier waar die nessies 
[swaa;: 

Sedig op die plaas se werf — sedig heen en Weer — 
Kuier,kopknik-slenterwys, in sy skik, 'n kraai. 

KLIUI. 


DIE osse loop die laagland plat, 
En uit en in die bossies deur — 
'n Nuwe selfgemaakte pad 
Belaai met blom-vertrapte geur. 


In rye in, in rye uit 

As hier en daar 'n herder fluit, 
Soos geil, gevlegte berg-klimop 
Wat tussen trotse stamme pryk, 
So loop die osse kop aan kop 
Ry uit, ry in, totdat dit lyk 
Die hele wêreld het sy vee 

Hier vir die Soeloevolk gegee. 
Rooi beeste hier, wit beeste daar — 
Wit beeste, spierwit elke haar; 
Swart beeste en bont beeste hou 
Elk in sy eie klompie trou, 
Soos in die blomtuin elke bed 
Sy eie kleur-karakter het 

En nie met ander kleure ming 
Maar elk sy eie blomme bring, 

So staan hier elke klomp alleen 

In suiwer kleur die ander teen, 

En elke klomp 'n duisendtal, 

En vyftien klompe teen die wal — 
Soos resjimente wat daar staan 
Geduldig sonder oog te slaan 

Op wat hier omgaan rondomheen, 

En elke klomp apart alleen. 

Die trotse rykdom van die ryk 

Wat hierso voor die vreemd'ling pryk 
Om hom te toon — wat hy al gis — 
Hoe ryk die Soeloekoning is, 

Wat soveel osse eienaar noem, 

Wat soveel kleure-klompe roem. 


KLIV. 


DIE koning sit en kyk dit aan, 
Onstuimig, nydig in sy hart. 
Hy sit daar somber en apart — 

Daar waar hy alles gadeslaan. 


En niks toon onraad in sy siel; 
En niks die nyd wat ontrou baar 
Hier in sy swarte leërskaar — 
Hier waar sy mense rondom kniel. 


Hy klou sy kierie in sy nyd 

Krampagtig met sy vingers vas; 

SY Oog gewaar geen groen van gras — 
Want wat hy sien, is bloedrooi stryd. 


En in sy ore dreun sy haat 
Soos bier wat borrel in die vat, 
En om hom 1ê sy koningstad 
En al die rykdom van sy staat. 


TI5 

En nyd en vrees bespeur net nood. 

Sy hand gryp aan sy prag-karos 

En plotsling brul sy wreedheid los: 
Slaan dood die towenaars, slaan dood!” 


XKLV. 


SLAAN dood die towernaars! Slaan algar dood, 
En trek hul buite, dat die koningstad . 

Nie deur hul bloed bevuil word nie en skuld 
Van bloed hier op die Olifant se stad 

In later jare rus nie.” En die woord — 

Die vonnis oor wie gister vrinde was — 

Was skaars uit, of die moord'naars gryp hul prooi; 
En mes en vuis en hand teen assegaai 

En wrede kierie veg, soos wanhoop kan, 

Of heldemoed wat sonder houvas kamp. 

So moet hy voel wat in 'n see-spelonk 

Deur towersoete water wat hom streel 

In rimp' lende liefkosing om sy lyf, 

Genotvol swem, en plotsling word omhels 
Deur slym-gesmeerde, klouende seekat-bande 
Wat bloed en krag met elke krimp verdruk 

En worsteling hoop'loos maak. So moet hy voel 
Wat wanhoopvol die sneeu-lawiene sien kom, 
En links nog regs kan uitweg kry vir vlug. 
Verskeur, vermink, onmagtig meer te stry, 

Word een vir een die kraalstad uitgesleep 

En heuwel-toe geruk, om daar te smaak 
Die laaste teug wat wrede martling bied — 
'n Beker bitter soos die bitter gal 

En hiesop wat die Heiland in sy tyd 

Op Golgotha geproe het aan die kruis. 


Die heuwel toe, en op die heuweltop, 

As laaste snik gesnik is, laaste teug 

Van die blou suiwer lug is ingehaal, 

En laaste hartkrimp laaste polsslag baar, 

En die verminkte liggaam sonder voelte 
Genadeloos gemartel en ontsiel is, 

Die lyke neergelê as aasvoël-prooi 

En teken van die lang-oorpeinsde wraak — 
Soos Saul se lyk wat teen die hoë muur 
Gehang het vir die wraaksug van Beth-San. 

XKLVI. 


'n STROOMPIE bloed soek uitweg deur die gras 
Na laer lande, waar sy nattigheid 
Die tingerige halmpies lawend was 
Met lewensvog van fierste heldestryd — 
'n Kronkelende stroompie, afdraand af, 
Wat oor die klippe stadig weg moet kruip 
Om by die aalwynblomme in 'n graf 
Van dorstig-droë veldsand te versuip. 


, 

XLVIL 
BOWE in die blou-gekleurde hemel 


Swewe statig rond 'n arendvoël. 

Met sy sterk verkyker-oog spioen hy 
Orals, as hy bowe statig dool. 

En hy sien die lyke op die koppie, 
Rustig, stil, en weet dis lyke daar — 

Dooie lyke wat sy vrind die aasvoël 
Vr vanaand nog kom om te vergaar. 

XKLVIII. 
O DODELAND se koningin, 


Perséfonel 

Wat met blou-swarte oë uit die swartheid staar 
En ,, Welkom, welkom!” toep 

Aan elkeen wat die dodeland betree — 
O droewige koningin, 

O smart-gelouterde, geliefde vrou 
Strek uit jou arme, hou 

Vir algar hier 'n skuiloord uit en win 
Die edele geeste wat geskaar 

Tesame aankom om met jou gesin 
Van stille rustige dode saam te woon. 
Bekroon hul, koningin, bekroon 
“Elkeen met rus, met vrede ongestoor! 


Smart en wat smart nog bitterder kan maak, 
Skimp en die skyn van skande was hul deel 
Hier op hul eie wêreld. Gee hul rus; 

Gun, onder dié wat, toe die tyd nog jonk was, 
Moeg van die stryd en radeloos jou ryk 

As nuwe dooie burgers, eerbaar, eerlik, 

Met roem wat dooie helde hou, bereik het — 
Gun onder dié 'n plaas vir hulle. Groet, 

Hul met 'n welkomsgroet, en reik die hand — 
Jou sagte hand, o koningin — aan elk 

Wat hier vanaand jou doderyk besoek. 


En jy, ou Charon, roeier van die boot 

Wat dooie siele afvoer oor die stroom, 

Wees vrindelik met hul en versag jou haat 
Teen alles wat ooit lewenslig gesien het. 

Dink aan die helde wat jy vroeër vervoer het, 
Aan martelare en aan Wie vir plig 

Eie belang en lewe afgegee het, 

En groet hul vrind'lik — almal wat hier kom — 
En voer hul veilig oor jou donker stroom. 

KLIX. 


SON, wat rooi die ooste welkom bied, 
Groet met laaiende strale wat jy sien — 
Pyn-gemartelde lyke bont bevlek 

Met 'n rooier kleur as mêrerooi; 


. Styf-wit hande met verrekte spiere, 


 Glas-verstyfde oë ewig blind. 

Son, wat in 'n kermisgloed van kleure 
Heel die wêreld wek tot lewe hier, 

Groet met silwer, rooi en perlemoenskyn 
Eike mart'laar hier op Golgotha. 

Gee jou lig wat luisterryk eenmaal lyke, 
Helde-lyke, elders kon bestraal; 

Gee jou warmte, strelend soos die sagte 
Liefdevolle handdruk van 'n kind, 


Sag om hier die laaste plig van liefde 


Uit te voer voordat die duister kom. 


Sê vir die winde wat die wêreld plat waai, 
Sê vir die sterre wat die hemel steun, 

Sê vir die vaste rotse van die aarde 

Waar nag en dag die wêreld onder kreun, 

Sê vir die lug wat blou is, 

Die see wat groen en Wit is, 

Die verste eilande wat palm-versier 

Oor stil en oor onstuimige waters pronk, 
Sê vir die noord- en suidpool met hul ys, 
Die oerwoud-bosse om die ewenaar — 

Sê vir hul algar dat hul weet die waarheid, 
En dat hul rou dra vir ons heldedood. 

L. 
O LIGKOMEET wat links van Achernat 


Jou blink vuursabel swaai, 
En jarelang geduldig 
Rondom die son moet draai! 


O ster wat maan speel vir ou Jupiter, 
Geketting maar nog vry, 

En as trawant jou plig doen 
Om lig as loon te kry! 


O melkstraat saamgevleg uit silwerdraad 
Soos wit ryp nuut-gesaal, 

Wat deur die hemel kronkel 
Met stukkies ster belaai! 


O melkstraat, ligkomeet, en o trawant, 
Verkondig hemelrond 

Dit, wat die donker duister maak 
Op Golgotha se grond! 

LU 
VINNIGE strale wat fonkel en skiet 


Deur 'n waas van pers en perlemoen 
As die mêregoud sy glorie giet 
Oor 'n wêreld bont met dou geboen. 


Eerste straal van die grootste mag, 

Vonk van die vors wat oor alles regeer, 
Koning met meer as 'n wêreldgesag, 

Vader van alles, van algar Heer, 


Eerste oorsaak van ons bestaan, 
Bron van alles wat lewe en lig, 

Wat was, wat is, en wat nooit vergaan, 
Waarheen wat siel het, sy siel moet rig, 


Eerste God van ons mensdom, spaar 
Goud van jou glorie genoeg vandag 

Hier vir 'n kroon vir 'n martelaar — 
Pragtige gloed vir sy heldeprag. 


LIT. 


MAAN, ou maan, wat jare deur 
Met jou lang-geleende lig, 

Met jou bleek gesig, 

In nagte deur blomme vergeur 

Oor die wêreld waak en wag, 

Baie het jy, ou maan, bespeur 
In die jare lankal afgeloop, 

Van mense-trots en van mense-hoop, 
Van bloed verspil en van twis gestry, 
Van dade wat nooit vergelding kry, 

Van moedeloosheid soos middernag. 

En jy merk, ou maan, wat die mensdom dra, 

Maan, ou maan, met jou bleek gesig, 
Met jou blink geleende sonnelig. 

Maan, ou maan, Wat nooit nie treur 
Maar sedig orals rondom speur, 

Kyk hier neer op Golgotha 
En sê die son wat hier gebeur! 


LUI. 
WEE wie sy hand bebloed 


Met lewensrooi van sy onskuldige broer, 
Wie haat met haat vergoed, 

En vrederus beroer 

Met wilde oorlogskreet en God 
Hy wat die swaard uit die skede trek, 

Sal deur die swaard vergaan; 

Wie eers die skot in die lug laat kat. 

En eerste oorlog wek, 

Wie eers die blinde ees kid sal laat slaan 
Op 'n onskuldige volk wat onbedek, 
Bloot voor die aanval staan — 

Hy sal vergelding vinde in sy skand',, 

In bitter jammer en gewetenssmart — 

Hy wat die eerste staan met bloed-bevlekte hand 
En broederhaat onstuimig in sy hart. 


128 


LAM, 
O GOLGOTHA, in Godsnaam dek jou droef 


Met rou van winterse wind-verwoeste gras 
Waardeur die son-vergrysde bene was 
"Tot wit ivoor wat skitter teen die grys — 
Doo1 bene soos die ou profeet 

 Bespeur het in die doodsvallei, 

Wat eens miskien weer lewe kry 

En krag om smarte te vergeet. 

Pronk nie daarmee, maar dek jou droef 
'Teen daglig wat geheime wys, 

Teen sterreskyn wat moord ontdek, 

En teen die wind wat wraak kan wek — 
'T een lewendige oë wat bespeur, 

O Golgotha, bedek jou treur! 

LV. 
O AANDBLOM, Ee, maak oop jou gesig. 


Voor nog die skemer kom! 

Die hele dag was jou ogies dig, 
En jou blaartjies krom: 

Nou is dit tyd om jou geur te sprei — 
'n Wierook vir hom 

Wat as lyk daar lê op die rooi-geel klei, 
Vermink en stom. 


Waai na die koppie 'n wolk van geur, 
O liewe aandblom! 

Miskien sal sy veraf gees oe 
Van wie dit kom, 

En jou korte lewe sal lieflik wees, 
Aandblom, aandblom, 

As jy weet die geur van jou lewensgees 
Was geur vir hom. 


130 


LVI. 


DIE koperkapel kom uit sy gat 
En sluip die randjie rond: 

“Dit het gereën: die veld is nat, 
En nat is die rooi-geel grond.” 

Die meerkat kom, en sy ogies blink, 
En hy staan orent en wag. 

En die stokou ystervark sê: “Ek dink 
Die reën kom weer vannag. 

Maar die geitjie piep: ,Dis glad nie reën! 
Dis klewerig, swart en rooi: 

Kom jy sulke reën in jou lewe teen — 
So glad, so styf, so mooi?” 

En die wyse steenuil waag sy woord: 
“Dis bloed, dis mensebloed! 

Dis lewensbloed wat hierdie oord 
Se bossie-wortels voed.” 

VII. 


NIE vir hom 'n graf te win, 
Nie vir hom 'n kis te kry! 
Spinnerak oor die grond gespin 
Waar die mêreson na vry, 

Deur die oggenddou bemin, 
Met ys-pêrels aangery — 
Dis die lykkleed wat hy win, 

Hy wat nooit 'n kis sal kry. 


Soos 'n stokou steenbok sterwe, 
Eensaam op die veld alleen, 
As die son die vlakte verwe 
NA die reine somerreën — 
Sal hy so sy dood beërwe 
As die laaste liefdeseën? 
Is sy lot so uitgekerwe 
Deur die Noodlot, lang voorheen? 


Of is syne harder einde, 
Blits-bestraal — met donderdreun? 
'Ting'rig, brok'lig, smart-verfynde 
[ewe wat versink in kreun, 
Soos 'n warrelwind-gepynde 
Lelie wat sy kop moet leun, 
En sy alte lang verkwynde. 
Mooiheid opgee sonder steun? 


Graf nog kelder uitgekerwe 

Dek die helde waar hul slaap; 
Stofkleed van die wind geërwe 

Is hul lykkleed waar hul slaap — 
Stof van dit, hul eie wêreld, 

Kanaan waar hul nooit sal bly, 
Bloedstof wat hom in hul sluimer 

As 'n sluier oor hul sprei. 


LVII. 


EK droom van 'n land waar die geeste woon 
In 'n skadu van donkergroen ferweel, 
Omraam met 'n glorie van goud en geel, 

En 'n boog diamant-kristal as kroon; 


Van 'n lang wit eensame kronkelpad, 
Wat slinger die klowe en kranse deur, 
Met die sikkeldoring se ruik vergeur, 

Na 'n seeskuim-wit mooi marmerstad — 


Na 'n koningstad waar gewels rys 
Deur suil en pragpilaar gesteun, 
Waaroor die veraf seegons dreun 

As teen die strand die branders slaan; 


Waar die hoë torings boontoe rys — 
Kristal wat skitter teen die maan, 
'Te fyn gefonkel om stil te staan 

In die gloeiende glans van die goudpaleis. 

 Ea 'n vywer is daar, met die water blou 
Met die skyn soos die skyn van 'n blou diamant, 
En die rooi, rooi lotos is daar geplant, 

Wat in die mêre sy knop ontvou; 


En onder die blare swem daar vis, 
Seewater-groen met bloed bevlek, 
Deur die waaierpalm se blaar bedek, 

As die mêreson met die koelte twis. 


Ea 'n koning is daar met 'n koningskroon, 
 Smarag-, sardoniks-, robyn-bester. 
En die koning se oë die sien so ver, 

'Tot diep in die duister waar spoke woon. 


Die dae wat nog sal kom, ken hy; 
Hy weet van die jare wat nog sal wees; 
En sy oë kyk vorentoe sonder vrees 

Om te sien of wat mooi is en waar is, bly! 


Die veraf jare die gaan verby; 

Die dae wat nog sal wees, sluip weg; 

En die koning bly stil, want hy weet dis reg 
Dat net wat mooi is en waar is, bly. 

En die koningstad is altyd daar, 

Met lotosvywer en goudpaleis, 

En hoë torings wat boontoe rys 
En die eerste skyn van die dag gewaar. 

LIK. 


O GLORIE van die nag, 
O donker prag 
Van wat die dag 
Verskuil het vir ons aangesig, 
Wat eers 'n wolkgordyn 
Verhinder het te skyn — 
Ster met jou statige lig, 
Wat voor die swart moet swig 
Maar tog onsterflik wag 
Om weer te glim en lag 
As wolk en wind verwarrel sterwe 
Of doelloos oor die hemel swerwe. 


O ster en donker nag, 

[een, as ons hier vandag 
Geduldig toef en wag 

Op nuwe lig, op nuwe krag 
Vir wat die 'Toekoms hou — 
Smart, kommer of berou, 

Eervolle worsteldood, | 

Hoop in die grootste nood — 
Leen ons geduld om rond te swerwe 
Die moed om sonder wins te sterwe. 

LX. 


AS die skemer kwyn 
En die maanlig skyn 
Op die grastapyt om die klooffontei, 
Kom die klein kabouterjantjies saam, 
Soos dit klein kaboutertjies betaam. 
Hulle dans en spring, 

Hulle praat en sing, 

'Tot die dagster dag in die ooste bring. 


Waar die water bruis 
Oor geslepe gruis 
En die koel aandwind deur die keurbos suis 
Met 'n sedige, slaperige, sag refrein, 
Is 'n gras-omgorde klooffontein, 
Wat slinger en daal 
Om die kloof te haal 
Eer sy water tussen die gras verdwaal. 

In 'n kermisdrag 
Met juwele-prag 
Is die skaar gedos, en die vliegies wag 
Om hul lig te gee vir die dansparty, 
Waar die mooiste dans in die voorste ry. 
En die sterre skyn, 
En die maan verfyn 
Met 'n silwer-skitter die klooffontein. 

LXI. 
NADER die lig van die Dood, wat die oë laat fonkel 


In 'n laaste geglim eer die lig van die lewe verdwyn — 
Net soos die skyn 

Van die sinkende son op die see as sy goudstrale 
N [kronkel 
Oor rollende golwe en branders wat strand-toe lei, 
Oorskuimend om sag op die sand hulle lykbed te kry; 
Net soos die vuurstraal daarbo — waar die ster, as hy 

(gly, 

Saggies verglip van sy hemelse anker, verdwaal 
Voordat hy aarde bereik as hy aarde-toe daal — 
Goudglans en skitter en weelde kry. 


IAI 
10 

XI. 


STIL lê die dooie moederlyk 
In sederkis met swart beslag, 
Geraam in blink groen mirteprag 
Waarteen die katjiepierings pryk. 


Die lig val saggies op die vloer — 
Lynregte strepe stof-belaai, 
Waarin die fyne donsies draai 

As iets in die doodskamer roer. 


Dis stil hier by die moederlyk, 
Hier om haar swart getooide kis, 
Hier waar dit alles rustig is 

En waar die katjiepierings pryk. 


En by die dodekamer staan 

Die rou-gedoste huisgesin, 

Wat steeds die moedergees bemin 
En smart sy reg gee op 'n traan. 


Dit was haar reg om so te wees 
N4 sag die Dood haar slaaptyd gee, 
Te win 'n rus, 'n stille vree, 

Hier vir haar liggaam sonder gees; 


Maar nie haar lot nie. Op die sooi, 
Vermink, vertrap, met bloed bevlek, 
Daar lê haar lyk, en bo haar trek 

Die aasvoëls nader by hul prooi; 


En rondom is nog tou nog wee, 
Maar net die eensame, ewige veld, 
En niks vereer die moederheld — 

Net maar die milde middag-vree. 

XIII. 


HULLE het gespeel in die mêreskyn 
Met die son se goud en die grond se groen: 
Hulle het gedrink van die wind se wyn, 
En die sagte dou het hul koel gesoen. 
Onder die bome, in die gras, 
Nat met mOrevog gewas, 
Waar alles rondomheen hul wys 
Dit is 'n nuwe paradys, 
Het hulle gespeel in die mêreskyn 
En die wierook geruik van die wind se wyn. 


Hulle lê nou stil in die skemergroen, 
So aaklig stil as die lig verdwyn. 
Die Dood, nie dou nie, het hulle gesoen, 
Om verlossing te gee van hul martelpyn. 
'Tingerige lykies, ru vermink, 
Waaroor die nag se duister sink, 
Om in die donker die pad te wys 
Na 'n betere, nuwere paradys — 
Eensaam, stil in die skemergroen, 
Deur die barmhartige Dood gesoen. 

LXIV. 


DIE beste wat Natuur ons skink, 
Die grootste wat 'n mens verdien, 
Is dat sy oog die rykdom sien 
Van gras wat bloei, van son wat blink. 


Die swaarste wat die mens moet dra, 
Is dat sy oog sy werk vergeet, 
En hoe om reg te sien nie weet, 
En hulp van hand en harsings vra. 


Maar hy kan wens sy oog is blind 
Wat so 'n gruwel-ding moet skou — 
Die naarste wat die waarheid hou — 
Die lyk van 'n vermoorde kind. 


O slanke wese, rein as reën 
Wat van die winter-wolke stort, 
Onskuldig, voor die wêreld word 
Jou bank waarvan jy skuld kan leen! 

O skitterende ogies lig geverf 
Met wat van siel ons oorhou van 
Gods groter siel, waarvan die man 
Maar min behou voordat hy sterf! 


Daarin was liefde, louter, rein, 
Omhelsend soos die moedersee, 
Of soos die engel Gabriël gee 

Aan sondaars wat voor hom verskyn. 


Daarin was lewe, laggende laai, 
Die perd se draf, die bok se spring, 
Die voël se vreug wat juigend sing, 
Die vis se duik, die slang se swaai. 


Die reinste onskuld, skaamteloos — 
As skaamte skuld is — was daarin; 
Die krag om skoonheid te bemin 

Sonder om vir dié krag te bloos. 


Daarin was wete onbewus 
Van wat nog vOér die lewe lê — 
Die kennis wat vir kinders sê. 
Genoeg om twyfel-angs te sus. 


LXV. 


O GOD der Leërskare help 

Ons volk in noute vasgeklem, 
Stroef deur die heidenmag oorstelp 

Hier in ons nood verhoor ons stem, 
O God der |eërskare help! 


O Abrams God, U sterke hand 

Het eenmaal Isrel uitgelei 
Na die beloofde Kanaanland: 

Help ons vandag as ons hier stry, 
O Abrams God met sterke hand! 


Verlosser, Vrind, hier in ons nood 
Verhoor, en help, en gee ons krag! 
Versag die droefnis van die dood, 
Verlig die duister van die nag, 
Verlosser, Vrind, hier in ons nood! 

LXVI. 


IN sy geel-gepleisterde koningspondok 
Lê die koning op sy karos; 

Sy Oë is swaar met die las van slaap, 
En sy hand laat sy kierie los. 


En die vonke van die vuur verspring 
In die koel sag aandlug rond, 

En die flikkerende skadu's van die vlam 
Dans voor hom op die grond. 


En onder sy slaap-swaar ooglid deur 
Gewaar hy die skadu's dans — 
Net soos 'n verwilderde vlermuis klap 

In die skemer teen 'n krans. 


En hy sien hoe die skadu's groter word 
En neem gedaantes aan — 

Net soos verstrooide wolke vorm 

Gestaltes teen die maan. 

En die koning skrik, en sy hande klem 
Om die kierie weer te gryp — 

Maar sy hand is styf, soos die mOredou. 
Verstywe deur die ryp. 


En die skadu's fladder oor die grond, 
En stadig groei hul groot, 

En die swaarte druk op die koning se bors 
So swaar soos swaarste lood. 


En die koning wil roep, maar sy stem is stom, 
Sy verhemelte lam en droog — 
En hy 1ê daar roerloos soos 'n lyk 
Met wyd-geopende oog. 


Die skadu's kom al naderby 
En neem gedaantes aan — 

Net soos die mremis eerdat 
Die son sy krag verslaan. 


Dis manne, vroues, kinders dié 
Wat uit die skadu's tree — 
Dis spookgedaantes van die nag 
Wat om die koning skree. 

Met wolwekloue tas hul hom aan, 
En streel sy yskoue lyf — 

Met hande kouer as die ys 
En as die dou so styf. 


Hulle algar kom die pondok in, 
Dosyne, een vir een; 

En oor hul flikker die vuur se vlam 
Sy skadu's net soos reën. 


En die oudste skadu-gedaante strek 
Oor die koning sy dooie hand, 

En sy oë fonkel soos vonke vuur 
As die rooibos-hout verbrand. 


“Ek kom uit die nag en die duister uit 
Waar die geeste doelloos dwaal — 

Die vermoorde skaar wat op jou bevel 
In die duister neer moes daal. 


Daar is baie van ons wat jou weer wil sien, 
Dingaan, eer die laaste dag; 

Daar is baie van ons wat vergelding eis 
En moeg is om langer te wag — 

Want die bloed wat swart in die son verdroog, 
Gekors soos die opstoot-klei 

Wat die spruit laat staan as hy vleiwaarts daal, 
Roep wraak om jou dwinglandy, 


En die wedevrou en die wewenaar 
En die weeskind sit en wag, 

En 'n opgevrete iempie-swerm 
Verlang na jou dag en nag. 


Ek kom om die koning bevel te gee 
Van 'n groter Koning as hy — 

Van 'n Koning wat diep in die duister wag 
Om Sy reg en Sy wraak te kry. 


Dingaan, eer die maan tot twaalfmaal groot 
Gegroei het en weer verklein, 

Eer die sikkeldoring tweemaal sy blom laat val 

En sy blare weer verdwyn, 


Daag dié Koning jou voor Sy koningstoel, 
In Sy donker, duister saal, 

Waar die lang-vermoorde mense dool 
Ea die vader-geeste dwaal; 

En Hy roep jou daar om teg te gee 
Vir alles hier gedaan, 

Waar 'n lange ry van klaers wag, 
En die ewige regters staan.” 


Die vonke fladder weer in die lug, 
En die skadu's oor die grond, 

En die koning skrik, en hy rek hom uit 
En staar in die duister rond. 


En die vlammetjies flikker oor die vuur, 
Want die hout is half verbrand — 

En die skadu's dans weer halfpad wit 
Oor die koue grysvaal sand. 

LXVII. 


DINK, duiwelskind, wat mense noem Dingaan — 
Dink as die donker oor jou hoofstad daal — 
Dink as die sterreglans jou land bestraal 

En in die mêreskemerskyn vergaan — 

Dink agtertoe en vorentoe as jy droom 

Van wat die Toekoms in vergelding hou, 
Van liefde wat tot haat ontaard, en trou 

Wat afdaal tot verraad wat sonder skroom 
Jou afgod-kapiteinskap inmekaar 

'Tot duisend flenters in 'n oomblik slaan 

As in die duister van die nag vergaan 

Jou land, jou troon, en hier jou heidenskaar 
Van krygsgeoefende manskap ring-bekroon, 
Van veelgekleurde, uitgesoekte vee, 

Van roof en buit wat elke krygstog gee, 

Van al wat in jou heiden-hoofstad woon! 
Dink agtertoe, waar in die newelgrys, 

Nog ster-verlig nog maan-bestraal, maar grou 
En barensswanger met die mêredonu, 

Die stemme van vermoorde mense rys — 

Elkeen om aanklag teen jou aard te maak — 
Elkeen om teen jou siel te protesteer, 

Met duisend tonge wat jy nie kan keer — 
Elkeen om skuld te eis, geregte wraak! 


En, duiwelskind, wat mense noem Dingaan, 
Bewe as jy dink, en sidder in jou hart, 

En klem jou kierie vaster in jou smart, 

En smeek genade van die blinde maan — 
Die maan wat neergesien het op jou spel 
Met mense-hartstog en met mense-pyn, 
Blind en genadeloos met silwerskyn — 

'n Blinde, blink lantêren in jou hel! 

1 XV. 
WRAAK — wat is wraak? 


As die goue basuine blaas 

En die lang, lang dooie lyke met nuwe lewe raas, 
En vyand staan naas vrind 

In die laaste glorie, blind, 

Sonder herinnering of onthou 

Van haat en smart wat die dood verflou, 
Met net die oë stram gerek 

Op wat die dooie lyke wek 

Uit hul eeue-oue dodesluimer 

Tot 'n nuwe lewe, groter, ruimer 

As ooit gelewe was op aarde — 

Wat is die waarde 

Van lang-gebergde wraak? 


Wraak — wat is wraak? 

Is dit wraak wat trug vir die mensdom gee 
Plesier en genot en rus en vree, 

Soos die koel sag wind aan die worstelende see? 
Is dit wraak wat die moeder se trane droog ?, 
Wraak wat blind maak die vader se oog? 

Wraak wat vertroos as geen trooster is? 
Wraak wat weet hoe om uit te wis 

Alles gely en alles gedra? 

Wraak wat nooit vergelding vra? 


Wraak — wat is wraak? 

In die lange nagte, stil alleen, 

As jy nie meer 'n traan het om uit te ween, 
Nie meer 'n sug het om uit te sug, 

As jy staan in jou droef tot sout versteen — 
Soos Lot se vrou in Sodoms lug —, 

Met nêrens 'n pad om mee uit te vlug, 
Stok-alleen, 

Jou tong verstom, jou oë blind, 

In jou ore die suis van die skemerwind, 
Onmagtig, lam — soos 'n klein, klein kind 
Wat, weg van sy moeder se skoot verdwaal, 
Uit angs vergeet het sy eie taal —, 

Jou hande styf gekrom met pyn, 

Jou haat gestil as jou hoop verkwyn, 

En in jou ore die dof refrein 

Van die skemerwind wat sing en skree: 

Jy het alles vir niks en niks gegee — 
Afgegee en opgegee 

Vir niks en weer niks! Laat maar bly: 

Die dood sal alles wat doodgaan, kry!,” 
As jy nié meer vertroue het om te vertrou, 
Wat is jou wraak dan werd vir jou? 

LXDL. 


DIE vlag wat eenmaal oor ons was, 
Is nou nie meer ons vlag: 

Verskroei verlede maand se gras — 
Daar 's nuwe groen wat wag. 


Die Spinnekop se wimpels stroom 
Daar waar die seewind waai; 
Die ou nag met sy donker droom 

Het tot die lig gedraai. 


Rooi, wit en blou en kruise drie — 
Dis niks vir ons vandag! 

Net maar herinnering wat ons nie 
Wil ruil vir wat ons wag. 


Sint-Joors, Sint-Andries en die Ier 
Is niks vir my en jou! 

Kom saam 'n nuwe feesdag vier, 
'n Nuwe vlag ontvou. 


Die groen van wat God om ons rond 
Gesaai het wêreldwyd, 

Die tint wat hier tapyt die grond 
Deur al die somertyd — 


Laat dit ons eerste vlagkleur wees: 
Die groen wat Hoop voorspel, 

Wat voorbeeld is van al die gees 
Wat nimmer tart nog kwel. 


Ena rooi, die kleur van lewensbloed — 
Laat dit as twede pryk, 

Herinnering aan die Heldemoed 
Wat land en volk verryk. 


Die derde blou, die donkerblou 

Wat berg en laagland verf, 

'Tot teken ons geslag bly 'T rou 
Aan wat ons eind'lik erf. 


As laaste kies die witste wit — 
Die kleur van Reinste goed —, 

En vleg dit same in gelid  . 
Met groen en blou en bloed. 

Die kleur van Hoop, die kleur van “Trou, 
Die kleur van lewensbloed, 

Die spierwit Reinheid wat behou 
Die krag van Heldemoed — 


Meng al dié vier en maak vandag 


'n Vierkleur-vlag daarmee — 
'n Nuwe vlag, 'n reine vlag, 
Vir vryheid en vir vreel 

EK kyk deur skadu-lane na die dae wat nog sai wees, 
En my oë is vol met trane, en my siel is siek van vrees. 
Ek sien 'n veld vol lyke; ek hoor 'n donder dreun — 
Die arme teen die ryke, wat worstel, stoei en steun. 
Die goud wink oor die velde, die sonskyn laat hom 
(glim; 
Wat afstam van die helde, verdwaal en volg 'n skim. 
Die wit-gevlerkte engel soek angstig na 'n skuil 
Deur swarte rawe omsingel, wat tier en kraai en 
(huil; 
Die reuse van die aarde met salwende woord bedrieg; 
En waarheid ken geen waarde waar elkeen veins en 
Hi [lieg; 
Geregtigheid belaster en onreg opgekraam, 
En ridderplig verbaster onder 'n nuwe naam. 
Ek sien in broedertwiste 'n trotse huis verdeel, 
En snode heidenliste waarmee die mensdom speel; 

Verraad en ontrou wemel, en mense-trou is weg, 

En elkeen roep die hemel getuie dat hy veg 
Vir reinste, skoonste doele, vir vryheid, God en land, 
As in die modderpoele hy worstel met verstand. 

Die sterre skyn in vrede en kyk op aarde neer, 

Die woelige ou Verlede sien laggend alles weer — 

Sy skande en sy smarte, sy haat van mens teen mens, 
Sy boos-besielde harte vol wreedheid onbegrens. 

Ek sien die land in puine, die volk van vreug gespeen, 
Lang grafte op die duine waar sag die seewind ween, 
Die koningvelde gragte, die veld 'n Golgotha, 
Onmenselike kragte wat offerande vra. 

LAAI. 


KOM dra wat oorbly van die man, 
En lê dit in sy graf alleen — 
En gee jou rustyd as jy kan, 
Totdat die tyd van droefnis speen. 


Sê: ,,Hy het mart'laar hier gespeel; 
As held sy land en volk geëer — 
En ek, en wat ek het, kan deel 
In roem waarop die toekoms teer.” 


Maar weet: Herinnering stok-alleen 
Doen land nog nasie blywend goed! 
Oorerfde roem is regtig seën, 
En ryke skat is heldebloed: 


Navolging van die voorbeeld wag 
Op louter eer en lofgeskal; 
Bid om dieselfde mart'laarskrag 
In tyd van struikel en verval. 

Roem, soos jy moet, die marteldaad:; 
Eer, soos jy moet, die heldedood — 
Maar sorge dat jy nooit versmaad 
Die voorbeeld in die dag van nood. 


RR 


O LEIER en Held, wat jou lewe gegee het om hierdie 
[land wat ons hou, 
Ons syn te maak deur werk en daad, en as voOOor- 
[beeld te staan vir jou stam, 
Wat is jou wens vandag, as jy magtig is neer te skou 
Hier op 'n land verenig — hier op 'n grond nog 
[klam 
Met broederbloed verspil deur vyandige broeder- 
[hand — 
Hier op 'n volk verdeel deur meer as misverstand? 


Sê, o dooie Held, is jou lewe gegee verniet? 
Is jou voorbeeld niks vandag, jou naam maar net 
[n naam? 
Jou geloof in land en volk, jou smart en jou verdriet, 
Niks om ons hoop te gee nie, niks om ons trots te 
[skaam ? 

O jy was leier en held — laaste en eerste jy —, 
Wys in die bep wat weet waar die gespe. 
hoe, 

Al lyk die gordel los en die bande deurgesny 
Deur broedertwis wat breek maar nimmer op kan 


[bou. 


Leen vir ons volk en land, o dooie Leier — leen 
'n Greintjie van jou kennis, 'n handvol van jou 
[hoop, 
Om wat verenig was, weer op te bou tot een, 
Om weer die broederbande vir altyd vas te knoop. 


Roep tot jou volk, o Held — roep tot jou stem weer- 
(klink, 
Van ou wit Kaapstad onder, tot waar die ewenaar 
Onsigbaar loop oor berge waarop die sneeu-skyn. 
[blink — 
Roep met jou volle heldekrag, jou roem as marte- 
[laar: 
, Verbreek die swaarste kettings van wreedste dwing- 
[andy! 
Maak, waar jy kan, die wêreld en al sy kinders vry! 
Stik heidendom wat hinder, dood in sy eie slyk! 
Stoei, tot die kroon van vryheid oor al die berge pryk! 

Gee vir die nuwe Kanaan, die duurgekogte land, 


Die vrede van genade, die vryheid van verstand, 


Die lig van nuwe kennis, die wins van beter wet — 
Die leidraad van geregtigheid, wat mens en mensdom 
(red! 
Maak pad deur wildernisse; brug diep riviere oor; 
Laat vir die nageslagte 'n rein-getrapte spoor; 
Bou en beplant die velde; bewerk met mannemoed 
Die duurgekogte Kanaan besproei met heldebloed! 
Wees broeder met jou broeder; sien af van skimp; 
[versmoor 
Wat haat of nyd kan uitlok, wat rus en vrede stoor; 


Gaan hand aan hand tesame! Die toekoms staan en 


[wag 


Geduldig, tot die tyd hom Wink met onweerstaanb're 


(krag. 
Wees eensgesind in alles! In eendragsryk alleen 
Heers skeppingskrag en nuttige mag en hoop oje) 
[volle seën. 
Niks bly deur stilstand lewe: wat is, beweeg en woel; 
Die see spoor aan tot strewe wat al ons strande 
[spoel — 
Die see wat ewig bewe, wat ewig wyk en vloei 


As winde oor hom swewe en met sy branders stoei. 


Vooruit, vooruit, vooruit, 
'Tot waar die reënboog spruit — 


dié 
is 


'Tot waar die eerste sonstraal sy barensnood verwag! 
 Welaan, welaan, welaan, 

Tot sterre, son en maan 

Verdowe in die duister van God se laaste nag!” 

LOII. 


WEES vrinde en bou op 

Wat lank verwoes 1ê, uit die puin. 

Die daglig glinster god'lik op die kruin 
Van elke berg en kloofrand; op die top, 
Daar groet die rots die eerste lewensstraal, 
Wat lewe bring en haal; 


j: En elke wind basuin 


Die nuwe leus: ,,Bou op, maak reg, en win 
Uit afgebreekte puinehope weer 

Wat half verloor was; en vereer 

Wat klein is van begin 

Maar groot sal worde as met werk en vlyt 
Eenparig algar, elkeen van sy taak 

Hom naarstig, ernstig kwyt, 

Om eind'lik in 'n nuwe, beter dag 
Voldoening vol te smaak, 

As om hom wêreld-rond die weelde-prag 
Van nuut-gesaaide winste pryk, 

En land en nasie trots die hoof kan hou, 
Sonder verdriet of berou, 

En fier kan voorgee: Ons is ryk — 

Ryk in herinnering van deurstane smarte, 

Ryk in besit van droef-gelouterde harte, 

In moed, in trou, in werk, 

In deug wat aangroei en versterk, . 

Totdat die jare ophou, en tyd vergaan — 

Totdat die son geen lig meer leen nie aan die ou afge-. 
[leefde maan!” 

